
Kaikkien maiden proletaarit, liittykää yhteen! 

Internationalen romahduksella tarkoitetaan toisinaan 
yksinkertaisesti asian muodollista puolta, väliaikaa soti- 
vien maiden sosialististen puolueiden kansainvälisissä 
yhteyksissä, mahdottomuutta kutsua koolle enempää 
kansainvälistä konferenssia kuin Kansainvälistä sosialis- 
tista toimistoakaan j.n.e. Tällä kannalla ovat eräät puo- 
lueettomien, pienten maiden sosialistit ja todennäköisesti 
suurin osa noiden maitten virallisista puolueistakin, 
samoin opportunistit ja heidän puolustajansa. Venä- 
läisessä lehdistössä Bundin =, Informaatio-Lehtisen” 
8. n:ossa tämän kannan puolustajana on esiintynyt 
syvää tunnustusta ansaitsevalla avomielisyydellä hra 
VI. Kosovski, eikä , Lehtisen” toimituskunta ole sanalla- 
kaan maininnut olevansa eri mieltä kirjoittajan kanssa. 
Toivottavasti se natsionalismin puolustelu, jossa hra 
Kosovski meni niin pitkälle, että sanoi sotamäärärahojen 
puolesta äänestäneiden Saksan sosialidemokraattien ole- 
van oikeassa, auttaa monia työläisiä pääsemään lopulli- 
sesti varmuuteen Bundin porvarillis-natsionalistisesta 
luonteesta. 

Tietoisille työläisille sosialismi on syvä vakaumus 
eikä verho, jolla on mukava peitellä poroporvarillisia 
sovittelu- ja natsionalistisia oppositiopyrkimyksiä. Inter- 
nationalen romahduksella he tarkoittavat sitä, että suurin 
osa virallisista sosialidemokraattisista puolueista on räi- 
keästi pettänyt vakaumuksensa, juhlallisimmatkin lupauk- 
sensa, joita annettiin Stuttgartin ja Baselin kansainväli- 
sissä kongresseissa pidetyissä puheissa, näiden kongres- 
sien päätöslauselmissa j.n.e. Tämä petturuus saattaa 

jäädä näkemättä vain niiltä, jotka eivät halua nähdä 
sitä, joille sen näkeminen on epäedullista. Formuloides- 
samme asian tieteellisesti, siis nykyisen yhteiskunnan 
luokkien välisten suhteiden kannalta, meidän on sanot- 
tava, että suurin osa sosialidemokraattisia puolueita ja 
ennen kaikkea niiden etunenässä kulkeva II Internatio- 
nalen suurin ja vaikutusvaltaisin puolue, Saksan sosiali- 
demokraattinen puolue, on asettunut oman maansa yleis- 
esikunnan, hallituksen ja porvariston puolelle proleta- 
riaattia vastaan. Tämä tapahtuma on tärkeydeltään 
maailmanhistoriallinen, eikä voida olla pysähtymättä 
analysoimaan sitä mahdollisimman monipuolisesti. Aikoja 
sitten on tunnustettu, että sodat, kaikista niistä kauhuista 
ja kärsimyksistä huolimatta, joita ne tuovat tullessaan, 
tuottavat enemmän tai vähemmän suurta hyötyä ilmi- 
tuomalla, paljastamalla ja hävittämällä säälimättä paljon 
sellaista, mikä on mätää, aikansaelänyttä ja turmel- 
tunutta ihmiskunnan laitoksissa. Vuosien 1914—1915 
Euroopan-sota on myös alkanut tuottaa epäilemätöntä 
hyötyä ihmiskunnalle osoittamalla sivistysmaiden etumai- 
selle luokalle, että sen puolueiden sisällä märkii jokin 
inhoittava mätäpaise ja että jostakin kantautuu sietämä- 
tön ruumiin haju. 


Ovatko Euroopan tärkeimmät sosialistipuolueet pettä- 
neet kaikki vakaumuksensa ja tehtävänsä? Tästä eivät 
tietysti puhu mielellään itse petturit eivätkä ne, jotka 
tietävät varmasti tai aavistavat hämärästi joutuvansa 
olemaan ystävyyssuhteissa ja sovinnossa heidän kans- 
saan. Mutta niin epämiellyttävää kuin se lieneekin 
II Internationalen kaikenlaisille ,auktoriteeteille” tai 
heidän. ryhmäkuntalaisystävilleen venäläisten sosiali- 
demokraattien keskuudessa, meidän on silmäiltävä asioita 
suoraan, nimettävä niitä niiden oikeilla nimillä, sanot- 
tava työläisille totuus. : 

Onko olemassa tosiasioihin perustuvia tietoja siitä, 
miten sosialistipuolueet käsittivät tehtävänsä ja taktiik- 
kansa ennen nykyistä sotaa ja aavistaessaan sen 
tulevaksi? Kieltämättä on. Sellainen on vuonna 1912 

kokoontuneen Baselin kansainvälisen sosialistisen kon- 
gressin päätöslauselma, jonka me julkaisemme uudelleen 
ja joka yhdessä samana vuonna olleen Saksan sosiali- 
demokraattisen puolueen Chemnitzin edustajakokouksen 
päätöslauselman kanssa on muistutuksena sosialismin 
,unohdetuista sanoista”. Yhteenvetona kaikkien maiden 
valtavasta sodanvastaisesta propaganda- ja agitaatio- 
kirjallisuudesta tuo päätöslauselma on sellaisenaan täs- 
mällisin ja täydellisin, juhlallisin ja formaalisin esitys 
sotaa ja sotaansuhtautumistaktiikkaa koskevista sosialis- 
tisista katsantokannoista. Jo sitä tosiseikkaa ei voida 
nimittää muuksi kuin petturuudeksi, ettei yksikään eilisen 
Internationalen ja tämänpäiväisen sosialichauvinismin 
auktoriteeteista, ei Hyndman eikä Guesde, ei Kautsky 
eikä Plehanov uskalla muistuttaa lukijoilleen tuosta 
päätöslauselmasta, vaan he joko vaikenevat siitä koko- 
naan tahi siteeraavat (Kautskyn tapaan) siitä toisarvoi- 
sia kohtia kiertäen kaiken oleellisen. ,,Vasemmistolai- 
simmat”, ultravallankumoukselliset päätöslauselmat — 
ja se, että ne mitä häpeämättömimmin unohdetaan tai 
niistä luovutaan, ovat eräänä havainnollisimpana ilmai- 
suna Internationalen romahduksesta, ja samalla myös 
eräänä havainnollisimpana todisteena siitä, että sosialis- 
min ,parantumiseen”, ,,sen linjan suoristumiseen” pelk- 
kien päätöslauselmien avulla voivat nyt uskoa vain 
henkilöt, joiden verraton naiivius on lähellä viekasta 
halua ikuistaa entinen tekopyhyys. 

Voidaan sanoa, että kaikki , rehelliset” sosialistit 
pitivät Hyndmania hassahtaneena hömppänänä (vielä 
eilen hänen asettuessa sodan edellä puolustamaan impe- 
rialismia, eikä kukaan puhunut hänestä muuten kuin 
halveksivassa äänilajissa. Mutta nyt ovat kaikkien maiden 
huomatuimmat sosialidemokraattiset johtajat luisuneet 
kokonaan Hyndmanin kannalle ja ero heidän välillään 


on vain vivahteissa ja temperamentissa. Ja me emme ; 
millään kykene arvostamaan ja luonnehtimaan edes: 


jossain määrin parlamentaarisin sanoin sellaisten henki- 
löiden kuin esimerkiksi ,,Nashe Slovon” kirjoittajien 


kansalaisuljuutta, kun he kirjoittavat ,,herra” Hynd- ' 


manista halveksuvassa äänilajissa, mutta toveri” 
Kautskystä puhuvat — tai vaikenevat — kunnioittaen 

(vaiko orjamielisesti?). Sopiikohan tuollainen suhtautu- 
minen yhteen sen kanssa, että kunnioitetaan sosialismia 
ja yleensä omia vakaumuksia? Jos olette vakuuttuneita 
Hyndmanin chauvinismin valheellisuudesta ja turmiolli- 
suudesta, niin eikö arvostelu ja hyökkäykset pitäisi täh- 
dätä moisten katsantokantojen vaikutusvaltaisempaa ja 
vaarallisempaa puolustajaa, Kautskya, vastaan? 

Miltei yksityiskohtaisimmin on Guesden katsanto- 
kannat esittänyt viime aikoina guesdelainen Charles 
Dumas kirjasessaan: ,,Millaista rauhaa me tahdomme”. 
On selvää, että tämä ,,Jules Guesden kabinettipäällikkö”, 
kuten hän on kirjoittanut nimilehdelle, ,,siteeraa” sosia- 
listien entisiä lausuntoja patrioottisessa hengessä (kuten 
saksalainen sosialichauvinisti David siteeraa samantapai- 
sia lausuntoja viimeisessä kirjasessaan isänmaan puolus- 
tuksesta), mutta Baselin manifestia hän ei siteeraa! Tästä 
manifestista vaikenee myös Plehanov tarjoten tavattoman 
itsetyytyväisenä chauvinistisia mauttomuuksia. Kautsky 
on Plehanovin kaltainen: siteeratessaan Baselin manifes- 
tia hän sivuuttaa sen kaikki vallankumoukselliset kohdat 
(siis koko sen oleellisen sisällön!) — varmaankin sillä 
tekosyyllä, että muka sensuuri kieltää... Kieltämällä sen- 
suurin voimalla puhumasta luokkataistelusta ja vallan- 
kumouksesta poliisi ja sotilasviranomaiset ovat tulleet 
»Sopivaan aikaan” sosialismin petturien avuksi! 

Mutta ehkä Baselin manifesti on jonkinlainen sisäl- 
lyksetön julistus, jossa ei ole minkäänlaista täsmällistä, 
ei enempää historiallista kuin taktillistakaan sisältöä, 
mikä ehdottomasti koskisi kyseistä konkreettista sotaa? 

Juuri päinvastoin. Baselin päätöslauselmassa on 
tyhjää mahtipontisuutta vähemmän = ja konkreettista 
sisältöä enemmän kuin muissa. Baselin päätöslausel- 
massa puhutaan juuri siitä samasta sodasta, joka sitten 
alkoikin, nimenomaan niistä samoista imperialistisista 
selkkauksista, joita syntyi vuosina 1914—1915. Itävallan 
ja Serbian väliset selkkaukset Balkaneista, Itävallan ja 
Italian — Albaniasta j.n.e., Englannin ja Saksan väliset 
selkkaukset markkina-alueista ja yleensä siirtomaista, 
Venäjän ja Turkin y.m.— Armeniasta ja Konstantinopo- 
lista — juuri niistä puhutaan Baselin päätöslauselmassa 
ja nimenomaan nykyistä sotaa ennakoivasti. Juuri nykyi- 

sestä , Euroopan suurvaltain” välisestä sodasta Baselin 
päätöslauselmassa sanotaan, että tätä sotaa ,,ei voida 
puolustaa millään kansan etua koske- 
valla pienimmälläkään tekosyyllä”! 

Ja kun Plehanov ja Kautsky — otamme kaksi tyypilli- 
sintä ja meille läheisintä arvovaltaista sosialistia, joista 
toinen kirjoittaa venäjäksi ja toista likvidaattorit kääntä- 
vät venäjän kielelle — etsiskelevät nyt (Axelrodin avulla) 
kaikenlaisia ,,kansanomaisia (tai oikeammin rahvaan- 
omaisia, porvarillisesta bulevardilehdistöstä otettuja) 
puolusteluja” sodalle, kun he oppineen näköisinä ja 
varustautuneina Marxilta otetuilla väärennetyillä sitaa- 
teilla vetoavat ,esimerkkeihin”, vuosien 1813 ja 1870 
(Plehanov) tai vuosien 1854—1871, 1876—1877, 1897 
(Kautsky) sotiin — niin totisesti vain henkilöt, joilla 
ei ole häivettäkään sosialistisista vakaumuksista, rahtua- 
kaan sosialistista omaatuntoa, voivat ottaa moiset perus- 
telut ,,vakavalta kannalta”, voivat olla sanomatta niitä 
ennenkuulumattomaksi jesuiittamaisuudeksi, tekopyhyy- 
deksi ja sosialismin prostituoimiseksi! Julistakoon vain 
Saksan puoluejohto (,,Vorstand”) Mehringin ja Rosa 
Luxemburgin uuden aikakausjulkaisun (,Internationa- 
len”) kiroukseen sen johdosta, että se on oikeudenmukai- 
sesti arvostellut Kautskya, kohdelkoot myös Vandervelde, 
Plehanov, Hyndman ja Kumpp. ,kolmisopimuksen” 
poliisin  avustamina ylimielisesti vastustajiaan — me 
tulemme vastaamaan pelkästään julkaisemalla uudelleen 
Baselin manifestin, joka paljastaa ne johtajien käänteet, 
joita ei voi sanoa muuksi kuin petokseksi. 

Baselin päätöslauselma ei puhu kansallisesta eikä 
kansan sodasta, jollaisista Euroopassa on ollut esimerk- 
kejä ja jotka olivat tyypillisiäkin vuosien 1789—1871 
väliselle kaudelle, eikä vallankumouksellisista sodista, 
joista sosialidemokraatit eivät ole koskaan vannoen kiel- 
täytyneet, vaan nykyisestä sodasta, jonka perustana on 
»kapitalistinen imperialismi” ja ,dynastiset edut”, molem- 
pien sotivien valtioryhmien, niin itävaltalais-saksalaisen 
kuin englantilais-ranskalais-venäläisenkin, ,valloituspoli- 
tiikka”. Plehanov, Kautsky ja Kumpp. suorastaan pettä- 
vät työläisiä kertaamalla kaikkien maiden porvariston 
omahyötyistä valhetta, porvariston, joka yrittää kaikin 

voimin kuvailla tämän imperialistisen siirtomaa- ja 
ryöstösodan kansan puolustussodaksi (kaikkien osalta), 
ja etsiskelee sen puolustukseksi historiallisia esimerkkejä 
epäimperialistisista sodista. 

Kysymys nykyisen sodan imperialistisesta, proleta- 
riaatinvastaisesta ryöstöluonteesta on jo aikoja sitten 
lakannut olemasta puhtaasti teoreettisen kysymyksen 
vaiheessa. Imperialismia ei ole enää vain teoreettisesti 
arvioitu kaikilta peruspiirteiltään taisteluksi, jota kuoleva, 
raihnistunut, mädännyt porvaristo käy jakaakseen maail- 
man ja orjuuttaakseen , pienet” kansakunnat; näitä 
johtopäätöksiä ei ole vain tuhanteen kertaan toistettu 
koko valtavan laajassa kaikkien maiden sosialistilehdis- 
tössä; eikä vain esim. ,liittolaisenamme” olevan kansa- 
kunnan edustaja, ranskalainen Delaisi, ole kirjasessa 
»Lähenevä sota” (1911/) selittänyt helppotajuisesti, että 
ranskalaisenkin porvariston osalta nykyinen sota on 
luonteeltaan ryöstösotaa. Eikä siinä kaikki. Kaikkien 
maiden proletaaristen puolueiden edustajat ilmaisivat 
yksimielisesti ja muodollisesti Baselissa oman järkähtä- 
mättömän vakaumuksensa siitä, että lähestyy nimen- 
omaan imperialistiluontoinen sota, ja tekivät siitä taktil- 
liset johtopäätökset. Sen vuoksi on muun muassa 
kumottava heti sofismeina kaikki sellaiset viitteet, että 
kansallisen ja kansainvälisen taktiikan eroavaisuutta 
ei ole riittävästi käsitelty (vertaa Axelrodin viimeistä 
haastattelua ,Nashe Slovon” 87. ja 90. numerossa) j.n.e. 
y.m.s. Tuo on sofismi, sillä toista on imperialismin 
kaikinpuolinen tieteellinen tutkiminen; tämä tutkiminen 
on vasta alkamassa ja se on olennaisesti loputonta, kuten 
tiede yleensä on loputonta. Toista taas ovat kapitalistista 
imperialismia vastaan suuntautuvan sosialistisen taktii- 
kan perusteet, jotka on esitetty sosialidemokraattisten 
lehtien miljoonissa kappaleissa ja Internationalen pää- 
töksessä. Sosialistiset puolueet eivät ole väittelyklubeja, 
vaan taistelevan proletariaatin järjestöjä, ja kun osa 
pataljoonista on siirtynyt vastustajan puolelle, niin niitä 
on sanottava ja mainittava pettureiksi antautumatta 
sellaisten tekopyhien puheiden ,,pauloihin”, ettei ,,kaikilla 
ole samanlainen” käsitys imperialismista, että chauvinisti 
Kautsky ja chauvinisti Cunow pystyvät kirjoittamaan 

siitä kokonaisia kirjoja, että kysymystä ,,ei ole riittävästi 
käsitelty” — j.n.e. y.m.s. Harjoittamansa rosvouksen 
kaikissa ilmenemismuodoissa ja historiallisen kehityk- 
sensä sekä kansallisten erikoisuuksiensa mitä pienim- 
missä haarautumissa kapitalismi ei tule koskaan tutkit- 
tua loppuun saakka; oppineet (erittäinkin pedantit) eivät 
lakkaa koskaan väittelemästä yksityiskohdista. Olisi 
naurettavaa kieltäytyä , tämän perusteella” käymästä 
sosialistista taistelua kapitalismia vastaan, asettumasta 
niitä vastaan, jotka ovat pettäneet tämän taistelun, — entä 
mitä muuta ehdottavat meille Kautsky, Cunow, Axelrod 
.m.? 

Eihän kukaan ole edes yrittänytkään analysoida 
Baselin päätöslauselmaa nyt sodan jälkeen ja osoittaa 
sen olevan virheellinen! 


Mutta ehkä todelliset sosialistit kannattivat Baselin 
päätöslauselmaa siinä ennakko-olettamuksessa, että sota 
synnyttää vallankumouksellisen tilanteen, kun taas 
tapahtumat osoittivat heidän olevan väärässä, ja vallan- 
kumous osoittautui mahdottomaksi? 

Nimenomaan tällaisella sofismilla yrittää Cunow puo- 
lustaa siirtymistään porvariston leiriin (kirjasessa ,,Puo- 
lueen romahdusko?” ja useissa artikkeleissa), ja miltei 
kaikilla sosialichauvinisteilla ja ennen kaikkea Kautskylla 
tapaamme samanlaatuisia , perusteluja” vihjausten muo- 
dossa. Vallankumoustoiveet = osoittautuivat = illuusioksi, 
eikä marxilaisen tehtäviin kuulu illuusioiden puolus- 
taminen, päättelee Cunow, jota paitsi tämä struvelainen 
ei sanallakaan mainitse kenenkään niiden ,illuusiosta”, 
jotka allekirjoittivat Baselin manifestin, vaan kuten 
erittäin jalomielinen henkilö konsanaan yrittää sälyttää 
syyn Pannekoek'in ja Radekin kaltaisten äärimmäisten 
vasemmistolaisten kontolle! 

Tarkastakaamme = olennaisesti sitä perustelua, että 
Baselin manifestin laatijat olettivat vilpittömästi vallan- 
kumouksen alkavan, mutta tapahtumat osoittivat heidän 
olevan väärässä. Baselin manifestissa sanotaan — 1) että 
sota synnyttää taloudellisen ja poliittisen kriisin; 2) että 

työläiset katsovat oman osallistumisensa sotaan rikok- 
seksi, rikolliseksi , toinen toistensa ampumiseksi kapita- 
listien voittotulojen, hallitsijasukujen kunnianhimon ja 
sen takia, että salaiset diplomaattisopimukset tulisivat 
täytetyiksi”, että sota synnyttää ,,suuttumusta ja kiihty- 
mystä” työläisten keskuudessa; 3) että mainittua kriisiä 
ja mainittua työläisten mielentilaa sosialistien on käy- 
tettävä hyväksi ,,kansan kiihtymyksen nostattamiseksi 
ja kapitalismin vararikon jouduttamiseksi”; 4) että ,,hal- 
litukset” — poikkeuksetta kaikki — eivät voi aloittaa 
sotaa ,,saattamatta itseään vaaraan”; 5) että hallitukset 
» pelkäävät proletaarista vallankumousta”; 6) että halli- 
tusten , tulee palauttaa mieleensä” Pariisin Kommuuni 
(siis kansalaissota), vuoden 1905 vallankumous Venä- 
jällä j.n.e. Nämä kaikki ovat aivan selviä ajatuksia; 
niissä ei ole takeita siitä, että vallankumous tapahtuu; 
niissä on korko pantu fosiasioiden ja tendenssien 
täsmälliselle luonnehtimiselle. Se, joka tällaisten ajatus- 
ten ja päätelmien johdosta sanoo, että vallankumouksen 
odotettu läheneminen osoittautui illuusioksi, paljastaa 
suhtautuvansa vallankumoukseen struvelaisesti ja poliisi- 
maisen luopiomaisesti eikä marxilaisesti. 

Marxilainen ei epäile sitä, että vallankumous on 
mahdoton ilman vallankumouksellista tilannetta, eikä 
sitä paitsi mikä tahansa vallankumouksellinen tilanne 
johda vallankumoukseen. Minkälaiset yleensä puhuen 
ovat vallankumouksellisen tilanteen tunnusmerkit? Emme 
erehtyne osoittaessamme seuraavat kolme perustunnus- 
merkkiä: 1) Hallitsevien luokkien on mahdotonta säi- 
lyttää herruutensa muuttumattomana; vallitsee jonkin- 
lainen ,,huippukerrosten” kriisi, hallitsevan luokan poli- 
tiikan kriisi, joka synnyttää halkeaman, johon tunkeutuu 
sorrettujen luokkien tyytymättömyys ja suuttumus. 
Vallankumouksen alkamista varten ei tavallisesti riitä 
se, että , pohjakerrokset eivät tahdo”, vaan sitä var- 
ten on välttämätöntä vielä se, että ,,huippukerrokset 
eivät voi” elää vanhaan tapaan. 2) Sorrettujen luokkien 
puutteen ja kurjuuden kärjistyminen tavallista tuntu- 
vammaksi. 3) Joukkojen aktiivisuuden huomattava voi- 
mistuminen — yllämainituista syistä, joukkojen, jotka 
» rauhan” aikana sallivat rauhassa riistää itseään, mutta 

jotka myrskyisinä aikoina vetää itsenäiseen historialli- 
seen toimintaan niin kriisin synnyttämä tilanne yleensä 
kuin myös itse ,huippukerroskin”. 

Vallankumous — yleisen säännön mukaan — ei ole 
mahdollinen ilman näitä objektiivisia muutoksia, jotka 
eivät ole riippumattomia ainoastaan eri ryhmien ja puo- 
lueiden, vaan myös eri luokkien tahdosta. Kaikkien näi- 
den objektiivisten muutosten kokonaisuutta sanotaankin 
vallankumoukselliseksi tilanteeksi. Tällainen tilanne oli 
olemassa vuonna 1905 Venäjällä ja kaikkina vallanku- 
mouskausina Lännessä; mutta se oli olemassa myös 
viime vuosisadan 60-luvulla Saksassa, vuosina 1859— 
1861, 1879—1880 Venäjällä, vaikkei vallankumouksia täl- 
löin ollutkaan. Miksi? Siksi, ettei joka vallankumoukselli- 
sesta tilanteesta seuraa vallankumous, vaan ainoastaan 
sellaisesta tilanteesta, jolloin ylempänä lueteltuihin objek- 
tiivisiin muutoksiin yhdistyy subjektiivinen, nimittäin se, 
että vallankumouksellinen /uokka pystyy vallankumouk- - 
selliseen joukkotoimintaan, joka on kyllin voimakas 
murskaamaan (tai murtamaan) vanhan hallituksen, joka 
ei koskaan, ei edes kriisikausina, ,,kaadu”, ellei sitä 
v kaadeta”. 

Tällaisia ovat marxilaiset katsantokannat vallanku- 
mouksesta, joita on monen monta kertaa kehitelty ja 
jotka on tunnustettu kiistattomiksi kaikkien marxilaisten 
taholta ja joista meille venäläisille vuoden 1905 kokemus 
on antanut varsin havainnollisen vahvistuksen. Kysytään, 
mitä Baselin manifesti edellytti tässä suhteessa vuonna 
1912 ja mitä tapahtui vuosina 1914—1915? 

Edellytettiin *vallankumouksellista tilannetta, joka 
määriteltiin lyhyesti sanoilla ,,taloudellinen ja poliittinen 
kriisi”. Alkoiko se? Kyllä, epäilemättä. Sosialichauvinisti 
Lensch (joka puolustaa chauvinismia suorasukaisemmin, 
avomielisemmin ja rehellisemmin kuin teeskentelijät 
Cunow, Kautsky, Plehanov ja Kumpp.) sanoi jopa niin- 
kin, että ,,me elämme omalaatuista vallankumousta” 
(hänen kirjasensa ,,Saksan sosialidemokratia ja sota” 
6. sivu, Berliini, 1915). Poliittinen kriisi on olemassa: 
yksikään hallitus ei ole varma huomisesta päivästä 
eikä turvassa finanssivararikon, aluemenetysten, maasta- 
karkoituksen = vaaralta (kuten karkoitettiin hallitus 

Belgiasta). Kaikki hallitukset elävät tulivuorella, kaikki 
ne itse vetoavat joukkojen omatoimisuuteen ja sankaruu- 
teen. Euroopan poliittinen järjestys on kokonaan järk- 
kynyt eikä varmaankaan kukaan väittäne sitä västaan, 
että me olemme joutuneet (ja joudumme yhä syvem- 
mälle — kirjoitan tätä Italian sodanjulistuspäivänä) mitä 
valtavimpien =poliittisten mullistusten kauteen. Kun 
Kautsky kahden kuukauden kuluttua sodan julistamisesta 
kirjoitti (,Neue Zeit” * lehdessä, lokakuun 2 pnä 1914), 
että , hallitus ei koskaan ole niin voimakas eivätkä puo- 
lueet koskaan niin heikkoja kuin sodan alussa”, niin se 
on eräs mallinäyte siitä, miten Kautsky väärentää 
historiatiedettä Siidekumien ja muiden opportunistien 
mieliksi. Hallitus ei koskaan kaipaa niin kovin vallassa- 
olevien luokkien kaikkien puolueiden yksimielisyyttä ja 
riistettyjen luokkien , rauhallista” alistumista tuohon 
herravaltaan kuin sodan aikana. Tämä ensiksi, ja 
toiseksi, jos ,,sodan alussa”, eritoten maassa, joka toivoo 
pikaista voittoa, hallitus näyttää kaikkivoivalta, niin 
kukaan ei ole milloinkaan eikä missään maailmassa 
asettanut vallankumouksellisen tilanteen odotuksia riip- 
puvaisiksi yksinomaan sodan ,alku”-hetkestä, eikä semmi- 
tenkään samaistanut ,,näennäistä” todellisuuden kanssa. 

Että Euroopan sota muodostuu paljon vaikeammaksi 
kuin muut sodat, sen ovat kaikki tietäneet, nähneet ja 
tunnustaneet. Sodan antama kokemus todistaa sitä yhä 
enemmän. Sota laajenee. Euroopan poliittiset perustat 
horjuvat yhä enemmän. Joukkojen kärsimykset ovat 
hirveitä, ja hallituksien, porvariston ja opportunistien 
yritykset vaieta näistä kärsimyksistä epäonnistuvat yhä 
useammin. Tiettyjen kapitalistiryhmien sotatulot ovat 
ennenkuulumattoman, skandaalimaisen suuria. Ristirii- 
tojen kärjistyminen on valtavaa. Joukkojen mykkä 
suuttumus, poljettujen ja sivistymättömien kerrosten 
hämärä toivomus kunnollisesta (,,demokraattisesta”) 
rauhasta, alkava tyytymättömyys ,,pohjakerroksissa” — 
kaikki tuo on olemassa. Ja mitä enemmän sota pitkistyy 
ja kärjistyy, sitä voimakkaammin itse hallitukset kehittä- 
vät ja niiden on kehitettävä joukkojen aktiivisuutta 


* — ,Uusi Aika", Toim. 


kehoittamalla heitä tavallista kovempiin voimanponnis- 
tuksiin ja itseuhrautuvaisuuteen. Sodan koettelemukset, 
samoin kuin jokaisen historiallisen murroksen, ihmis- 
elämässä sattuvan jokaisen suuren onnettomuuden ja 
jokaisen taitekohdan koettelemukset tylsistävät ja murta- 
vat toisia, mutta toisia ne sen sijaan valistavat ja karai- 
sevat, ja maailman historiassa noiden viimeksi mainittu- 
jen määrä ja voima on sitä paitsi osoittautunut yleensä 
suuremmaksi kuin ensiksi mainittujen, jonkin erillisen 
valtion rappeutumista ja tuhoa lukuunottamatta. 

Rauhan solmiminen ei voi lopettaa , heti” noita 
kaikkia onnettomuuksia ja koko tuota ristiriitojen kärjis- 
tyneisyyttä, vaan päinvastoin tekee nuo onnettomuudet 
monessa suhteessa vieläkin tuntuvammiksi ja erittäin 
havainnollisiksi väestön takapajuisimmille joukoille. 

Sanalla sanoen, useimmissa Euroopan edistyneissä 
maissa ja. suurvalloissa on olemassa vallankumouksel- 
linen tilanne. Baselin manifestin ennakkonäkemys on 
tässä suhteessa toteutunut täydellisesti. Tämän totuuden 
välitön tai välillinen kiistäminen tai siitä vaikeneminen, 
kuten tekevät Cunow, Plehanov, Kautsky ja Kumpp., on 
samaa kuin pahin valehteleminen, työväenluokan pettä- 
minen ja porvariston palveleminen. ,,Sotsial-Demokraa- 
tissa? (numeroissa 34, 40 ja 41)* olemme esittäneet 
tietoja, jotka osoittavat, että vallankumousta pelkäävä 
väki, kristilliset pappisporoporvarit, yleisesikunnat ja 
miljoonamiesten sanomalehdet ovat pakoitettuja totea- 
maan vallankumouksellisen tilanteen oireiden olemassa- 
olon Euroopassa. 

Kauanko kestää ja kuinka suuresti vielä kärjistyy 
tämä tilanne? Johtaako se vallankumoukseen? Sitä 
emme tiedä, eikä kukaan voi sitä tietää. Sen on osoittava 
vain se kokemus, minkä antaa vallankumouksellisten 
mielialojen kehitys ja etumaisen luokan, proletariaatin, 
siirtyminen vallankumouksellisiin - toimintoihin. Tässä ei 
voi yleensä olla puhettakaan mistään ,illuusioista” 
enempää kuin niiden kumoamisesta, sillä yksikään sosia- 
listi ei missään eikä milloinkaan ole ottanut taatakseen 
sitä, että juuri tämä (eikä seuraava) sota, nimenomaan 


* Rs. V. 1. Lenin, Teokset, 4. painos, 21. osa, ss. 75—76, 158—159 ja 
169—170. Toim. 

nykyinen (eikä huominen) vallankumouksellinen tilanne 
synnyttää vallankumouksen. Tässä on puhe kaikkien 
sosialistien kiistattomimmasta ja tärkeimmästä velvolli- 
suudesta: velvollisuudesta paljastaa joukoille vallanku- 
mouksellisen tilanteen olemassaolo, tehdä selkoa sen 
laajuudesta ja syvyydestä, herättää proletariaatin vallan- 
kumouksellista tietoisuutta ja vallankumouksellista päät- 
täväisyyttä, auttaa proletariaattia siirtymään vallanku- 
mouksellisiin toimintoihin ja luoda vallankumouksellista 
tilannetta vastaavia järjestöjä sensuuntaista toimintaa 
varten. 

Yksikään vaikutusvaltainen ja vastuunalainen sosia- 
listi ei milloinkaan ole uskaltanut epäillä sitä, että 
sosialististen puolueiden velvollisuus on nimenomaan 
tämä, ja Baselin manifesti, levittelemättä ja vaalimatta 
mitään , illuusioita” puhuu nimenomaan tästä sosialistien 
velvollisuudesta: on kiihdytettävä, ,,ravistettava” kansaa 
(eikä nukutettava sitä chauvinismilla, niinkuin Plehanov, 
Axelrod ja Kautsky tekevät), ,hyväksikäytettävä” kriisiä 
kapitalismin — vararikon =, jouduttamiseksi”, — pidettävä 
ohjeena Kommuunin ja vuoden 1905 lokakuun—joulu- 
kuun esimerkkiä. Se, että nykyiset puolueet eivät ole 
täyttäneet tätä tehtäväänsä, onkin niiden petturuutta, 
niiden poliittinen kuolema, tehtävistään luopumista ja 
porvariston puolelle siirtymistä. 


Mutta kuinka saattoi tapahtua, että II Internationalen 
huomatuimmat edustajat ja johtajat pettivät sosialismin? 
Tähän kysymykseen pysähdymme seikkaperäisesti alem- 
pana tarkasteltuamme ensin yrityksiä puolustaa , teoreet- 
tisesti” tuota petturuutta. Yritämme luonnehtia sosiali- 
chauvinismin perusteorioita, joiden edustajina voidaan 
pitää Plehanovia (hän kertaa pääasiassa englantilais- 
ranskalaisten chauvinistien, Hyndmanin ja tämän uusien 
kannattajien, väitteitä) ja Kautskya (hän esittää paljon 
,hiotumpia” väitteitä, jotka ovat verrattomasti enemmän 
perusteltuja teoreettisesti). 

Muita alkeellisin lienee , aloittajan” teoria. Kimp- 
puumme on hyökätty, me puolustaudumme; proletariaa- 

tin edut vaativat torjumaan Euroopan rauhan rikkojat. 
Tämä on kertosäkeenä kaikkien hallitusten lausunnoissa 
ja koko maailman porvarillisen ja keltaisen lehdistön 
julistuksissa. Noinkin kulunutta latteutta Plehanov kau- 
nistelee viittaamalla jesuiittamaisesti — mikä tälle kirjai- 
lijalle on välttämätöntä — ,,dialektiikkaan”: konkreetti- 
sen tilanteen huomioonottamisen nimessä on ennen 
kaikkea löydettävä aloittaja ja nujerrettava se jättäen 
kaikki muut kysymykset seuraavaan tilanteeseen (ks. 
Plehanovin broshyyria ,,Sodasta”, Pariisi, 1914, ja sen 
päätelmien kertausta Axelrodin toistamina ,Golos'in” 
numeroista 86 ja 87). Dialektiikan sofistiikkaan vaihta- 
misen jalossa asiassa Plehanov on lyönyt ennätyksen. 
Sofisti sieppaa jonkin ,,perusteen”, ja jo Hegel on sano- 
nut aivan oikein, että ,,perusteita” voidaan löytää mille 
ikinä tahansa maailmassa. Dialektiikka vaatii tutkimaan 
kyseistä yhteiskunnallista ilmiötä kaikinpuolisesti sen 
kehityksessä ja johtamaan ulkoisen, näennäisen liikkeel- 
lepanevista perusvoimista, tuotantovoimien kehityksestä 
ja luokkataistelusta. Plehanov sieppaa sitaatin saksalai- 
sesta sosialidemokraattisesta lehdistöstä: saksalaiset 
muka itse tunnustivat ennen sotaa Itävallan ja Saksan 
aloittajiksi — ja siinä kaikki. Siitä, että Venäjän sosia- 
listit ovat useaan kertaan paljastaneet Galitsiaan, Arme- 
niaan j.n.e. kohdistuvat tsarismin valloitussuunnitelmat, 
Plehanov on vaiti. Hänellä ei ole pienintäkään aikomusta 
kosketella talouselämän ja diplomatian historiaa edes 
kolmen viimeisen vuosikymmenen ajalta, vaikka tuo 
historia todistaa kumoamattomasti, että nimenomaan 
siirtomaiden valloittaminen, vieraiden maiden ryöväys, 
menestyvämmän kilpailijan syrjäyttäminen ja taloudel- 
liseen häviöön saattaminen ovat muodostaneet molempien 
nykyään sotivien valtioryhmien politiikan perusakselin *. 


* Erittäin opettavainen on englantilaisen pasifistin Brailsfordin kirja: 
+, Teräksen ja kullan sota' (Lontoo, 1914; kirja on päivätty maaliskuussa 
19141), jonka tekijä on valmis jopa pitämään itseään sosialistina. Kirjoittaja 
käsittää aivan selvästi sen, että kansalliset kysymykset ovat yleensä taka- 
alalla, ne on jo ratkaistu (35), että nyt ei ole kysymys niistä, että ,,nykyisen 
diplomatian tyypillisenä kysymyksenä” (36) on Bagdadin rautatie, ratakiskojen 
hankinta sitä varten, Marokon kaivokset j.n.e. Eräänä ,opettavaisimpana 
välikohtauksena Euroopan diplomatian uusimmassa historiassa” kirjoittaja 
itää oikeutetusti ranskalaisten patrioottien ja englantilaisten imperialistien 

mppailua Caillaux'n yrityksiä vastaan (vuosina 1911 ja 1913), joiden tar- 


15 


Sotiin sovellettuna dialektiikan perusväittämä, minkä 
Plehanov on niin hävyttömästi vääristellyt porvariston 
mieliksi, on se, että , sota on vain politiikan jatkamista 
toisin” (nimenomaan väkivaltaisin) ,,keinoin”. Tällaisen 
määritelmän on antanut Clausewitz *, eräs suurimmista 
kirjailijoista sotahistorian kysymysten alalla, jonka aatteet 
olivat Hegelin hedelmöittämiä. Ja nimenomaan tällainen 
on aina ollut Marxin ja Engelsin katsantokanta, jotka 
ovat jokaista sotaa pitäneet kyseisten asiasta kiinnostu- 
neiden valtojen — ja niiden sisällä olevien eri luokkien — 
politiikan jatkona kyseisenä aikana. 

Plehanovin karkean chauvinismin teoreettinen kanta 
on aivan sama kuin Kautskyn hienostuneen sovittelevan- 
imelän chauvinismin kanta, kun tämä viimeksi mainittu 
siunaa kaikkien maiden sosialistien siirtymisen ,omien” 
kapitalistien puolelle seuraavalla päätelmällä: 


Kaikki ovat oikeutettuja ja velvollisia puolustamaan isänmaa- 
taan; todellinen internationalismi on sitä, että tunnustetaan tuon 


koituksena oli päästä sovintoon Saksan kanssa sellaisen sopimuksen pohjalla, 
että jaetaan siirtomaavaikutusalueet ja Saksan arvopaperit päästetään Parii- 
sin pörssiin. Englannin ja Ranskan porvaristo teki tyhjäksi tuon sopimuksen 
(38—40). Imperialismin päämääränä on pääoman vienti heikompiin maihin 
(74). Tuosta pääomasta saatu voitto oli Englannissa 90—100 miljoonaa pun- 
taa vuonna 1899 (Giffen), 140 miljoonaa vuonna 1909 (Paish), ja omasta puo- 
lestamme lisäämme, että Lloyd-George laski sen äskettäin pitämässään 
puheessa 200 miljoonaksi punnaksi, miltei 2 miljardiksi ruplaksi,.— Likaiset 
vehkeilyt ja turkkilaisen ylimystön lahjomiset, virkapaikat palli. Intiassa ja 
Egyptissä — siinä asian ydin (85—87). Mitätön vähemmistö hyötyy aseistautu- 
misesta ja sodista, mutta sen puolella ovat yhteiskunnalliset J ja finanssi- 
miehet, jota vastoin rauhanpuolustajain puolella on hajanainen väestö (93). 
Pasifisti, joka tänään puhuu rauhasta ja aseistariisumisesta, osoittautuu 
huomenna olevan jäsenenä puolueessa, joka on täysin riippuvainen sota- 
tarvikehankkijoista (161). Jos kolmisopimus osoittautuu voimakkaammaksi, niin 
se ottaa Marokon ja jakaa Persian,— kolmiliitto ottaa Tripolitanian, lujittaa 
asemansa Bosniassa, alistaa valtansa alle Turkin (167). Lontoo ja Pariisi ovat 
antaneet Venäjälle miljardeja maaliskuussa 1906, auttaen tsarismia vapaus- 
liikkeen tukahduttamisessa (225—228); Englanti auttaa nyt Venäjää Persian 
kuristamisessa (229). Venäjä sytytti Balkanin sodan (230).— Tämä kaikki on 
jo tuttua, eikö totta? Eikö tuo ole yleisesti tunnettua ja eikö sitä ole toistettu 
uhansia kertoja koko maailman sosialidemokraattisissa lehdissä? Sodan 
aattona englantilainen porvari näkee sen selvääkin selvemmin. Mutta kuinka 
säädyttömäksi humpuukiksi, millaiseksi sietämättömäksi teeskentelyksi, kuinka 
imeläksi valheeksi osoittautuvatkaan näiden yksinkertaisten ja yleisesti tun- 
nettujen tosiasioiden rinnalla Plehanovin ja Potresovin teoriat Saksan syylli- 
syydestä tai Kautskyn teoriat aseistariisumisen ja pitkäaikaisen rauhan 
o perspektiiveistä”” kapitalismin oloissa! 

* Karl von Clausewitz: ,,Vom Kriege', Werke, I Bd.:, S. 28. Vrt. III osa, 
ss, 139—140: ,,Kaikki tietävät sotien johtuvan yksinomaan hallitusten ja kanso- 
jen välisistä poliittisista suhteista; mutta tavallisesti käsitetään asia siten, että 
muka sodan sytyttyä nämä suhteet katkeavat ja muodostuu kokonaan uusi 
tilarine, joka on riippuvainen ainoastaan omista erikoislaeistaan. Me väitämme 
päinvastaista: sota ei ole mitään muuta kuin poliittisten suhteiden jatkumista 
muiden keinojen välityksellä”. 

oikeuden olevan kaikkien, siinä luvussa minun kansakuntaani vas- 
taan sotivien kansakuntien sosialisteilla... (ks. ,Neue Zeit”, loka- 
kuun 2 p. 1914, ja muita saman tekijän kirjoituksia). 


Tuo vertaansa vailla oleva päätelmä on niin äärettö- 
män halpamaista sosialismin pilkkaamista, että par- 
haimpana vastauksena siihen olisi sellaisen mitalin tilaa- 
minen, jonka toisella puolella olisivat Wilhelm II:n ja 
Nikolai II:n ja toisella Plehanovin ja Kautskyn muoto- 
kuvat. Todellinen internationalismi on nähkääs sen 
puolustamista, että ,isänmaan puolustuksen” nimessä 
ranskalaiset työläiset ampuvat saksalaisia ja saksalaiset 
ranskalaisia! 

Mutta jos tarkastelemme Kautskyn päätelmien teo- 
reettisia edellytyksiä, niin saamme juuri sen kat- 
santokannan, jonka Clausewitz asetti naurunalaiseksi 
80 vuotta sitten: sodan alettua katkeavat kansojen ja 
luokkien väliset historiallisesti muodostuneet poliittiset 
suhteet ja syntyy aivan toisenlainen tilanne! on , vain” 
hyökkääjiä ja puolustautujia, ,,vain” ,,isänmaan vihollis- 
ten” torjumista! Se, että suurvaltojen imperialistiset kan- 
sat sortavat monia kansakuntia, jotka muodostavat enem- 
män kuin puolet maapallon väestöstä, näiden maiden 
porvariston keskinäinen kilpailu saaliin jaosta, pääoman 
pyrkimys hajoittaa ja tukahduttaa työväenliike — kaikki 
tuo on kadonnut kerralla Plehanovin ja Kautskyn näkö- 
piiristä, vaikka he itse kuvailivat sodan edellä vuosikym- 
menien ajan nimenomaan tuollaista ,politiikkaa”. 

Valheelliset viittaukset Marxiin ja Engelsiin muodos- 
tavat tällöin sosialichauvinismin molempien pääpukarien 
, valtti”-perusteen: Plehanov muistelee Preussin kansal- 
lissotaa v. 1813 ja Saksan sotaa v. 1870, Kautsky 
todistelee mitä oppineimman näköisenä, että Marx pohti 
sitä kysymystä, kumman puolen (t.s. minkä porvariston) 
menestys olisi toivottavampaa vuosien 1854—1855, 1859, 
1870—1871 sodissa, ja samaa kysymystä pohtivat marxi- 
laiset myös vuosien 1876—1877 ja 1897 sotien suhteen. 
Kaikkien aikojen kaikkien sofistien menetelmänä on: 
ottaa esimerkkejä, jotka tunnetusti koskevat periaatteelli- 
sesti erilaatuisia tapauksia. Entiset sodat, joita meille 
osoitetaan, olivat sen , politiikan jatkoa”, joka ilmeni 
porvariston monivuotisena kansallisliikkeenä, vieraan 

ÖVÄENLIIKKEEN 
OVEA 0) 


muukalaiskansallisuuden harjoittamaa sortoa ja absolu- 
tismia (turkkilaista ja venäläistä) vastaan tähdättynä 
liikkeenä. Mitään muuta kysymystä, paitsi kysymystä 
tämän tai tuon porvariston menestyksen toivottavuudesta, 
ei voinutkaan silloin olla; sitä laatua oleviin sotiin 
marxilaiset saattoivat kehoittaa etukäteen kansoja liet- 
soen kansallisvihaa, kuten kehoitti Marx vuonna 1848 ja 
myöhemmin sotaan Venäjää vastaan ja kuten Engels 
v. 1859 lietsoi saksalaisten keskuudessa kansallisvihaa 
niiden sortajia, Napoleon Ill:ta ja Venäjän tsarismia 
kohtaan *. 

Feodalismin- ja absolutisminvastaisen taistelun poli- 
tiikan, vapautuvan porvariston ,politiikan jatkamisen” 
vertaaminen raihnistuneen, se on imperialistisen, se on 
koko maailmaa ryövänneen ja taantumuksellisen, liitossa 
feodaalien kanssa proletariaattia puristavan porvariston 
politiikan jatkamiseen” — merkitsee samaa kuin verrata 
arshinoita puutiin. Se muistuttaa ,,porvariston edusta- 
jien” Robespierren, Garibaldin ja Zheljabovin vertaamista 
porvariston edustajiin? Millerandiin, Salandraan ja 
Gutshkoviin. Ei voi olla marxilainen tuntematta mitä 
syvintä kunnioitusta suuria porvarillisia vallankumous- 
miehiä kohtaan, joilla oli maailmanhistoriallinen oikeus 
puhua porvarillisten ,isänmaiden” nimessä, jotka taiste- 
lussa feodalismia vastaan kohottivat kymmeniä miljoonia 
uusia "kansakuntia Kkulttuurielämään. Eikä voi olla 
marxilainen halveksimatta Plehanovin ja Kautskyn sofis- 
tiikkaa, jotka puhuvat ,isänmaan puolustamisesta” sen 
johdosta, että Saksan imperialistit ovat kuristaneet 
Belgian tai sen johdosta, että Englannin, Ranskan, Venä- 


* Muuten hra Gardenin sanoo ,,Zhiznissä''* Marxin , vallankumoukselli- 
seksi chauvinismiksi”, mutta kuitenkin chauvinismiksi, sitä, että Marx kan- 
natti vuonna 1848 vallankumouksellista sotaa niitä Euroopan kansoja vastaan, 
jotka — käytännössä = osoittautuivat — vastavallankumouksellisiksi, — nimittäin: 
»Slaavilaisia ja etupäässä venäläisiä” vastaan. Tällainen syytös Marxia 
vastaan todistaa vain vielä kerran tuon ,,vasemmistolais-sosialivallankumouk- 
sellisen opportunistisuutta (tai — oikeamminkin — ja — täydellistä kevytmieli- 
syyttä), Me marxilaiset olemme aina kannattaneet ja kannatamme 
vallankumouksellista sotaa vastavallankumouksellisia kansoja vastaan. Jos 
esimerkiksi sosialismi voittaisi vuonna 1920 Amerikassa tai Euroopassa, ja 
olettakaamme, että Japani ja Kiina lähettäisivät silloin meitä vastaan — ensin 
vaikkapa diplomaattista tietä — Bismarckinsa, niin me tulisimme kannatta- 
maan vallankumouksellista hyökkäyssotaa niitä vastaan. Onko tämä teistä 
Kappaallieta, hra Gardenin? Olettehan te Ropshinin kaltainen vallankumouk- 
sellinen 

jän ja Italian imperialistit ovat sopineet Itävallan ja 
Turkin ryöstämisestä. 

Vielä eräs sosialichauvinismin ,,marxilainen” teoria: 
sosialismin perustana on kapitalismin nopea kehitys; 
maani voitto jouduttaa kapitalismin kehitystä maassani ja 
siis myös sosialismin lähenemistä; maani kärsimä tappio 
viivyttää sen taloudellista kehitystä ja siis myös sosia- 
lismin lähenemistä. Tällaista struvelaista teoriaa kehittää 
meillä Plehanov, saksalaisilla Lensch ja muut. Kautsky 
kinastelee tätä karkeaa teoriaa vastaan, Lenschiä vas- 
taan, joka avoimesti puolustaa sitä ja Cunowia vastaan, 
joka puolustaa sitä verhotusti, mutta hän kinastelee vain 
siksi, että saisi kaikkien maiden sosialichauvinistit teke- 
mään sovinnon hiotumman, jesuiittamaisemman chauvi- 
nistisen teorian pohjalla. 

Meillä ei ole tilaisuutta pysähtyä pitemmäksi aikaa 
analysoimaan tätä karkeaa teoriaa. Struven ,Kriitilliset 
huomautukset” "ilmestyivät vuonna 1894, ja Venäjän 
sosialidemokraatit ovat 20 vuodessa tutustuneet perusteel!- 
lisesti tähän valistuneiden venäläisten porvarien , tapaan” 
ajaa läpi mielipiteitään ja toivomuksiaan verhoamalla ne 
.marxilaisuuteen” — joka on puhdistettu vallankumouk- 
sellisuudesta. Kuten viimeiset tapahtumat erittäin havain- 
nollisesti ovat osoittaneet struvelaisuus ei ole ainoastaan 
porvarillisten teoreetikkojen venäläinen, vaan kansain- 
välinen pyrkimys murhata marxilaisuus ,hellyyden 
avulla”, tukehduttaa se syleilyillä, siten, että muka 
tunnustetaan marxilaisuuden , kaikki” , todella tieteelli- 
set” puolet ja ainekset, paitsi sen ,agitatorista”, ,,dema- 
gogista” ja ,blanguilaismaisen utopistista” puolta. Toisin 
sanoen: otettakoon marxilaisuudesta kaikki, minkä libe- 
raalinen porvaristo voi hyväksyä, jopa reformien puolesta 
käytävä taistelu, jopa luokkataistelu (ilman proletariaatin 
diktatuuria), jopa , sosialististen aatteiden” , yleinen” 
tunnustaminen ja kapitalismin vaihtaminen ,uuteen jär- 
jestelmään” ja jätettäköön pois ,,vain” marxilaisuuden 
elävä henki, ,,vain” sen vallankumouksellisuus. 

Marxilaisuus on proletariaatin vapausliikkeen teoria. 
Siksi onkin selvää, että tietoisten työläisten on kiinni- 
tettävä erittäin suurta huomiota siihen prosessiin, jossa 
marxilaisuus vaihdetaan struvelaisuuteen. Tämän proses- 

sin liikkeellepanevat voimat ovat monilukuisia ja erilaisia. 
Mainitsemme vain kolme tärkeintä. 1) Tieteen kehitys 
antaa yhä enemmän aineistoa, joka todistaa, että Marx 
on oikeassa. Marxia vastaan on pakko taistella ulkokulla- 
tusti, ei siten, että vastustetaan avoimesti marxilaisuuden 
perusteita, vaan muka tunnustamalla ne, sterilisoimalla 
sofismien avulla marxilaisuuden sisältöä, muuttamalla 
se — porvaristolle —vahingottomaksi — ,,pyhäinkuvaksi”. 
2) Opportunismin kehitys sosialidemokraattisten puoluei- 
den keskuudessa tukee tällaista marxilaisuuden ,uudista- 
mista” muovaten marxilaisuutta sopivaksi puolusteluksi 
niille kaikenlaisille myönnytyksille, joita opportunismille 
tehdään. 3) Imperialismin kausi on maailman jakamista 
» suurten”, etuoikeutettujen, muita kansoja sortavien 
kansakuntien kesken. Näillä etuoikeuksilla ja tällä sorrolla 
saadun saaliin muruista tulevat epäilemättä osallisiksi 
myös pikkuporvariston ja työväenluokan aristokratian 
sekä byrokratian määrätyt kerrokset. Nämä kerrokset, 
jotka ovat proletariaatin ja työtätekevien joukkojen 
mitättömänä vähemmistönä, kallistuvat ,struvelaisuu- 
teen”, sillä siitä he saavat puolustuksen liittoutumiselleen 
,oman” kansallisen porvaristonsa kanssa kaikkien kansa- 
kuntien sorrettuja joukkoja vastaan. Tästä joudumme 
vielä puhumaan alempana Internationalen romahduksen 
syitä koskevan kysymyksen yhteydessä. 


IV 


Hiotuin sosialichauvinismin teoria, jota on taitavim- 
min mukailtu tieteelliseksi ja kansainväliseksi, on 
Kautskyn esittämä ,ultraimperialismin” teoria. Tässä 
sen selvin, täsmällisin ja uusin selitys itsensä tekijän 
esittämänä: 


»Protektionistisen liikkeen heikkeneminen Englannissa, tulli- 
maksujen alentaminen Amerikassa, pyrkimys aseistariisumiseen, 
Ranskasta ja Saksasta käsin tapahtuvan pääomanviennin nopea 
supistuminen viimeisinä sotaa edeltäneinä vuosina ja vihdoin yhä 
voimistuva eri finanssipääomakoplien yhteenpunoutuminen kansain- 
välisessä mitassa — kaikki tämä on pannut minut harkitsemaan 
sitä, eikö nykyistä imperialistista politiikkaa voisi tunkea pois uusi, 
ultraimperialistinen politiikka, joka asettaa kansallisten finanssi- 
pääomien välisen taistelun tilalle maailman yhteisen kansainväli- 

sesti vi ko finanssipääoman harjoittaman riiston. Tällai- 
nen kapitalismin uusi vaihe on ainakin ajateltavissa. Onko se 
toteutuva; sen ratkaisemiseksi ei ole vielä riittäviä edellytyksiä” 
(,Neue Zeit” Nz 5, 30.1IV.1915, s. 144). 

«e Nykyisen sodan kulku ja lopputulos voivat tässä suhteessa 
osoittautua ratkaiseviksi. Sota voi murskata keen ultraimpe- 
rialismin heikot idut lietsomalla kansallisvihan korkeimmilleen myös 
finanssikapitalistien välillä, voimistamalla aseistautumista ja keski- 
näistä kilvoittelua siinä suhteessa sekä tekemällä toisen maailman- 
sodan kiertämättömäksi. Silloin se ennakkonäkemys, jonka määrittelin 
kirjasessani ,,Tie valtaan”, on toteutuva hirvittävässä mitassa, on 
voimistuva luokkaristiriitojen kärjistyminen ja samalla kapitalismin 
» moraalinen surkastuminen (kirjaimellisesti: ,isännöimisen päät- 
tyminen, Abwirtschaftung”, romahdus)”... (Huomautettakoon, että 
tuolla koreilevalla sanalla Kautsky tarkoittaa yksinkertaisesti ,,pro- 
letariaatin ja finanssipääoman välillä olevien kerrosten”, nimittäin 
» Sivistyneistön, pikkuporvariston ja jopa pikkukapitalistienkin” 
» vihaa” kapitalismia kohtaan)... ,,Mutta sota voi päättyä toisin. Se voi 
johtaa ultraimperialismin heikkojen itujen voimistumiseen. Sen anta- 
mat opetukset” (huomatkaa!) , voivat nopeuttaa kehityksen sellai- 
seksi, jollaista rauhan aikana olisi pitänyt odottaa kauan. Jos asia 
menee näin pitkälle, päätyy kansakuntien sovintoon, aseistariisumi- 
seen ja pitkäaikaiseen rauhaan, niin silloin pahimmat niistä syistä, 
jotka sodan edellä veivät yhä voimakkaammin kohti kapitalismin 
moraalista surkastumista, voivat kadota”. On ymmärrettävää, että 
uusi vaihe tuo tullessaan ,,uusia, ehkäpä vieläkin raskaampia, kärsi- 
myksiä” proletariaatille, mutta , joksikin aikaa” ,ultraimperialismi” 
wVvoisi kuitenkin luoda uusien toiveiden ja odotusten aikakauden 
kapitalismin puitteissa” (s. 145). 


Miten tästä , teoriasta” johdetaan sosialichauvinismin 
puolustelu? 

v Teoreetikolle” jotensakin kummallisella — nimen- 
omaan seuraavalla tavalla: 

Vasemmistososialidemokraatit Saksassa puhuvat, että 
imperialismi ja sen synnyttämät sodat eivät ole sattuma, 
vaan finanssipääoman herruuteen johtaneen kapitalismin 
kiertämätön tuote. Sen tähden joukkojen siirtyminen 
vallankumoukselliseen taisteluun on välttämätöntä, koska 
verrattain rauhallisen kehityksen kausi on päättynyt. 
,Oikeisto”-sosialidemokraatit lausuvat karkeasti: kun 
kerran imperialismi on ,,välttämätön”, niin meidänkin on 
a imperialisteja. Kautsky, keskustan” osassa, sovit- 
telee: 


»Äärimmäiset vasemmistolaiset”, kirjoittaa hän kirjasessaan 
» Kansallinen valtio, imperialistinen valtio ja valtioliitto” (Närnberg, 
1915), , tahtovat , asettaa” kiertämättömän imperialismin ,vasta- 

kohdaksi” sosialismin, siis ,,ei ainoastaan sosialismin propagoimi- 
sen, jonka me jo puolen vuosisadan ajan olemme asettaneet kapita- 
listisen herruuden kaikkien muotojen vastakohdaksi, vaan sosialis- 
min viipymättömän toteuttamisen. Tämä tuntuu kovin radikaaliselta, 
mutta se saattaa vain sysätä imperialismin leiriin jokaisen, joka ei 
usko sosialismin viipymättömän käytännöllisen toteuttamisen mah- 
dollisuuteen” (s. 17, kursivointi meidän). 


Puhuessaan sosialismin viipymättömästä toteuttami- 
sesta Kautsky , toteuttaa” kieroilua, käyttäen hyväkseen 
sitä, ettei Saksassa, varsinkaan sotasensuurin oloissa, saa 
puhua vallankumouksellisesta toiminnasta. Kautsky tietää 
vallan hyvin, että vasemmistolaiset vaativat puolueelta 
vallankumouksellisen toiminnan viivyttelemätöntä propa- 
goimista ja valmistelua eikä suinkaan , sosialismin viipy- 
mätöntä käytännöllistä toteuttamista”. 

Imperialismin välttämättömyydestä vasemmistolaiset 
johtavat vallankumouksellisen toiminnan välttämättö- 
myyden. ,Ultraimperialismin teoria” auttaa Kautskya 
opportunistien puolustamisessa, asian esittämisessä siinä 
valossa, että opportunistit eivät suinkaan ole siirtyneet 
porvariston puolelle, vaan yksinkertaisesti , eivät” ,,usko” 
pikaiseen = sosialismiin, odottaen, että vastaisuudessa 
» voi” koittaa uusi aseistariisumisen ja pitkäaikaisen 
rauhan , aikakausi”. ,,Teorian” ydinajatuksena on se ja 
vain se, että toivomalla uutta kapitalismin rauhanomaista 
kautta Kautsky puolustaa opportunistien ja virallisten 
sosialidemokraattisten puolueiden yhtymistä porvaristoon 
ja niiden kieltäytymistä vallankumouksellisesta (siis 
proletaarisesta) — taktiikasta todellisen myrskykauden 
aikana, vastoin Baselin päätöslauselman juhlallisia julki- 
lausumia. 

Huomatkaa, että Kautsky tällöin ei ainoastaan ole 
sanomatta: uusi vaihe johtuu ja se on seuraava sellaisista 
ja sellaisista olosuhteista ja ehdoista, — vaan päinvastoin, 
hän sanoo suoraan: en voi vielä ratkaista edes kysymystä 
uuden vaiheen , toteutumisesta”. Ja todellakin, luokaapa 
silmäys niihin uuteen kauteen johtaviin , tendensseihin”, 
joihin Kautsky viittaa. Ällistyttävää on, että tekijä pitää 
taloudellisten tosiseikkojen joukkoon kuuluvina ,aseista- 
riisumispyrkimyksiä”! Se merkitsee: epäilemättömiltä 
tosiseikoilta, jotka eivät lainkaan sovi yhteen ristiriitojen 

lievenemisteorian kanssa, piiloudutaan viattomien poro- 
porvarillisten puheiden ja haaveiden suojaan. Kautskyn 
,,Ultraimperialismi” — ohimennen sanoen tuo sana ei 
ilmaise lainkaan sitä, mitä tekijä tahtoo sanoa,— tarkoit- 
taa kapitalismin ristiriitojen valtavaa lievenemistä. 
»Protektionismin heikkeneminen Englannissa ja Ameri- 
kassa” — sanotaan meille. Mutta missä siinä on edes 
vähäisintä pyrkimystä uuteen kauteen? Äärimmäisyyksiin 
saatettu Amerikan protektionismi on heikentynyt, mutta 
protektionismi on säilynyt, kuten ovat säilyneet myös 
Englannin erikoisoikeudet ja suosintatariffit Englannin 
siirtomaissa. Palauttakaamme mieleen, mihin perustuu 
kapitalismin edellisen, ,,rauhan” kauden muuttuminen 
nykyiseksi, imperialistiseksi kaudeksi: siihen, että vapaa 
kilpailu luovutti paikkansa kapitalistien monopoliliitoille 
ja siihen, että koko maapallo on jo jaettu. On selvää, että 
kin yleismaailmallinen merkitys: vapaa kauppa ja rau- 
hallinen kilpailu olivat mahdollisia ja välttämättömiä 
niin kauan, kuin pääomalla oli mahdollisuus laajentaa 
esteettömästi siirtomaita ja anastaa Afrikassa ja muualla 
vapaita maita, samalla kun pääoman keskittyminen oli 
vielä heikkoa ja monopolistisia liikeyrityksiä, s.o. niin 
suuria, että ne olisivat hallinneet koko määrättyä teolli- 
suusalaa, ei vielä ollut. Tällaisten monopolististen liike- 
yritysten syntyminen ja kasvu (tämä prosessi ei luulta- 
vasti Englannissa enempää kuin Amerikassakaan ole 
pysähtynyt? tuskinpa edes Kautsky uskaltaa kieltää, että 
sota on edistänyt ja kärjistänyt sitä) tekee entisen vapaan 
kilpailun mahdottomaksi, kaivaa maaperää sen jalkojen 
alta, ja se, että maapallo on jo jaettu, pakoittaa siirty- 
mään rauhallisesta siirtomaa-alueiden laajentamisesta 
aseelliseen taisteluun siirtomaiden ja vaikutuspiirien 
uudelleenjakamiseksi. On naurettavaa ajatellakin, että 
protektionismin heikkeneminen kahdessa maassa voi 
jotakin siinä muuttaa. 

Edelleen, pääoman maastaviennin pieneneminen kah- 
dessa maassa muutamien vuosien aikana. Noilla kahdella 
maalla, Ranskalla ja Saksalla, oli esimerkiksi Harms'in 
tilaston mukaan vuonna 1912 pääomia ulkomailla 

suunnilleen 35 miljardia markkaa (noin 17 miljardia 
ruplaa) kullakin, kun taas yksistään Englannilla oli 
kaksi kertaa enemmän *. Pääoman maastaviennin kasvu 
ei ollut eikä voinutkaan olla kapitalismin vallitessa tasa- 
suhtaista. Siitä, että pääoman kasaantuminen olisi hei- 
kennyt tai sisämarkkinain vastaanottokyky vakavasti 
muuttunut esimerkiksi joukkojen asemassa tapahtuneen 
valtavan parannuksen johdosta, Kautsky ei voi edes 
hiiskahtaakaan. Kahdessa maassa muutamien vuo- 
sien aikana tapahtuneen pääomanviennin pienenemi- 
sen perusteella ei näissä oloissa voida mitenkään tehdä 
johtopäätöstä uuden aikakauden lähenemisestä. 

» Voimistuva finanssipääomakoplien yhteenpunoutumi- 
nen kansainvälisessä mitassa”. Se on ainoa todella ylei- 
nen ja epäilemätön ei muutamien vuosien eikä kahden 
maan, vaan koko maailman, koko kapitalismin tendenssi. 
Mutta miksi sen seurauksena pitäisi olla pyrkimys aseista- 
riisumiseen eikä aseistautumiseen, kuten on tähän saakka 
ollut? Ottakaamme mikä hyvänsä yleismaailmallisista 
»tykki”- (ja yleensä sotavarusteita tuottavista) firmoista, 
esimerkiksi Armstrongin toiminimi. Joku aika sitten eng- 
lantilainen aikakauslehti ,,The Economist” (toukokuun 
1 pnä 1915) kirjoitti, että tuon toiminimen liikevoitto 
nousi 606.000 Englannin punnasta (noin 6 miljoonasta 
ruplasta) vuonna 1905/06 856.000 puntaan vuonna 1913 
ja 940.000 puntaan (9 miljoonaan ruplaan) vuonna 1914. 
Finanssipääoman yhteenpunoutuneisuus on tässä hyvin 
laajamittaista ja käy yhä laajemmaksi; saksalaiset kapi- 
talistit ottavat osaa” englantilaisen toiminimen asioihin; 
englantilaiset toiminimet rakentavat sukellusveneitä Itä- 
vallalle j.n.e. Kansainvälisesti-yhteenpunoutunut pää- 
oma tekee mainioita liikeoperaatioita aseistuksella ja 
sodilla. Kun eri kansallisten pääomien yhteenliittymisestä 
ja punoutumisesta eheäksi internationaliseksi kokonaisuu- 


* Ks. Bernhard Harms, , Probleme der Weltwirtschaft''. Jena, 1912 
(Bernhard Harms, , Maailmantalouden probleemeja”. Jena, 1912. Toim.). 
George Paish, ,,Great Britains Capital Investments in Colonies etc.** aikakaus- 
lehdessä , Journal of the Royal Statist, Soc.'", vol. LXXIV, 1910/11, p. 167 
(George Paish, Iso-Britannian —pääomasijoitukset — siirtomaissa n.e.'" 
s Kuninkaallisen —tilastoyhdistyksen aikakauslehdessä” LXXIV osa, 1910/11, 
s. 167. Toim.). Lloyd-George puheessaan vuoden 1915 alussa arvioi Englannin 
ulkomaille sijoitetut pääomat 4 miljardiksi Englannin punnaksi, siis noin 
80 miljardiksi markaksi. 

deksi johdetaan taloudellinen aseistariisumistendenssi, 
niin se on samaa kuin asettaa hyväntahtoiset porvarilliset 
toivomukset luokkaristiriitojen heikkenemisestä noiden 
ristiriitojen todellisen kärjistymisen tilalle. 


V 


Kautsky puhuu sodan ,,opetuksista” täysin poroporva- 
rillisessa hengessä, esittäen nuo opetukset jonkinlaisen 
sodan kärsimyksistä johtuvan moraalisen kauhun mie- 
lessä. Tässä esimerkiksi hänen mietelmänsä, joka on 
esitetty kirjasessa ,, Kansallinen valtio” y.m.:: 


H Ei ole epäiltävissä eikä vaadi todisteita se, että on olemassa 
kerroksia, jotka ovat mitä hartaimmin kiinnostettuja yleismaailmalli- 
sesta rauhasta ja aseistariisumisesta. Pikkuporvareja ja pientalon- 
poikia, jopa monia kapitalisteja ja intelligenttejä eivät sido impe- 
rialismiin mitkään sellaiset intressit, jotka vaikuttaisivat voimak- 
kaammin kuin se vahinko, jonka sota ja aseistautuminen näille 
kerroksille tuo” (s. 21). 

Tämä on kirjoitettu helmikuussa 1915! Tosiasiat puhu- 
vat kaikkien omistavien luokkien, aina pikkuporvaristoa 
ja , sivistyneistöä” myöten, yhtyvän järjestään imperia- 
listeihin, mutta Kautsky, aivan kuin koteloihminen, torjuu 
imelin sanoin tavattoman itsetyytyväisen näköisenä 
tosiasiat. Hän ei arvostele pikkuporvariston intressejä 
sen menettelyn, vaan muutamien pikkuporvarien sanojen 
perusteella, vaikka heidän tekonsa kumoavat nuo sanat 
joka askeleella. Se on aivan samaa, kuin jos me emme 
porvariston , intressejä” yleensä arvostelisi sen tekojen, 
vaan porvarillisten pappien rakkauttauhkuvien puhei- 
den perusteella, pappien, jotka vannovat ja vakuuttavat, 
että nykyinen järjestelmä on kristillisten ihanteiden 
kyllästämä. Kautsky käyttää marxilaisuutta siten, että 
siitä haihtuu kaikki sisältö ja jälelle jää ainoastaan sana 
intressi” sen jonkinlaisessa yliluonnollisessa, spiritua- 
listisessa merkityksessä, koska ei tarkoiteta reaalista 
ekonomiikkaa, vaan viattomia yhteishyvätoivomuksia. 

Marxilaisuus arvostelee ,,intressejä” luokkaristiriitojen 
ja luokkataistelun perusteella, jotka ilmenevät jokapäi- 
väisen elämän miljoonissa tosiseikoissa. Pikkuporvaristo 
haaveilee ja jaarittelee ristiriitojen lieventämisestä, 

» perustellen” sitä sillä, että niiden kärjistäminen johtaa 
»Vahingollisiin seurauksiin”. Imperialismi on omistavien 
luokkien kaikkien kerrosten alistamista finanssipääoman 
alaiseksi ja maailman jakoa 5—6 ,,suur”-vallan kesken, 
joista useimmat osallistuvat nyt sotaan. Maailman jako 
suurvaltojen kesken merkitsee sitä, että niiden kaikki 
omistavat väestökerrokset ovat kiinnostuneita siirtomai- 
den ja vaikutusalueiden omistamisesta, vieraiden kansa- 
kuntien sortamisesta, enemmän tai vähemmän suurituloi- 
sista paikoista ja etuoikeuksista, jotka ovat yhteydessä 
, Suur”-valtaan ja riistävään kansakuntaan kuulumisen 
kanssa *. 

Ei voida elää vanhaan tapaan, siten kuin tasaisesti 
kehittyvän ja uusiin maihin vähitellen leviävän kapitalis- 
min verrattain rauhallisissa, kulttuurisissa ja rauhan- 
omaisissa oloissa, sillä on alkanut toinen aikakausi. 
Finanssipääoma tunkee ja on tunkeva määrätyn maan 
pois suurvaltain riveistä, riistävä siltä siirtomaat ja sen 
vaikutusalueet (kuten uhkaa tehdä Saksa, joka on lähte- 
nyt sotaan Englantia vastaan), riistävä pikkuporvaris- 
tolta sen ,,suurvalta”-etuoikeudet ja sivutulot. Se on tosi- 
asia, jota sota todistaa. Siihen on johtanut itse asiassa 
se ristiriitojen kärjistyminen, jonka ovat jo aikoja sitten 
tunnustaneet kaikki ja muun muassa samainen Kautsky 
kirjasessa ,,Tie valtaan”. 

Ja nyt, kun suurvaltaetuoikeuksista käytävästä aseelli- 
sesta taistelusta on tullut tosi, Kautsky alkaa vakuutella 
kapitalisteille ja pikkuporvaristolle, että sota on hirveä 
juttu, mutta aseistariisuminen on hyvä juttu, aivan 
samoin ja aivan samoin tuloksin, kuin kristillinen pappi 


* E. Schultze tiedoittaa, että vuonna 1915 arvioitiin arvopaperien summa 
koko maailmassa 732 miljardiksi frangiksi siihen luettuna sekä valtion- ja 
kunnallislainat, panttikirjat että kauppa- ja teollisuusyhtiöiden osakkeet y.m.s. 
Tästä summasta tuli ae osalle 130 miljardia fr., Amerikan Yhdysval- 
tojen — 115, Ranskan — 100 ja Saksan osalle 75 miljardia fr.,— siis kaikkien 
näiden neljän suurvallan osalle 420 miljardia fr., s.o. enemmän kuin puolet 
koko summasta. Tästä voidaan päätellä, kuinka suuria ovat etumaisten, suur- 
valtakansakuntien edut ja etuoikeudet, kansakuntien, jotka ovat jättäneet 
jälkeensä toiset kansat sekä sortavat ja ryöstävät niitä (Dr. Ernst Schultze, 
Das französische Kapital in Russland” ,Finanz-Archiv'issa'', Berlin, 1915, 
Jahrg. 32, S. 127) (Tohtori Ernst Schultze, ,, Ranskalainen pääoma Venäjällä” 
+Finanz-Archiv** julkaisussa, Berliini, 1915, 32. vuosikerta, s. 127. Toim.). 
Suurvaltakansakuntain ,,isänmaan puolustus on vieraiden kansakuntain 
ryöväyksestä koituvan saaliin puolustamista. Venäjällä, kuten tunnettua, 
Kapitalistinen imperialismi on heikompi, mutta sotilaallis-feodaalinen imperia- 
lismi sen sijaan voimakkaampi. 

vakuuttelee saarnatuolista kapitalisteille, että lähim- 
mäisenrakkaus on jumalan käsky, sielun pyrkimys 
ja sivilisaation moraalinen laki. Se, mitä Kautsky 
sanoo taloudellisiksi ,ultraimperialismi”-tendensseiksi, 
on itse asiassa nimenomaan pikkuporvarillista vakuut- 
telua, jolla suostutellaan finanssimiehiä olemaan teke- 
mättä pahaa. 

Pääomanvienti? Mutta pääomaa viedään enemmän 
itsenäisiin maihin, esimerkiksi Amerikan Yhdysvaltoihin, 
kuin siirtomaihin. Siirtomaiden anastaminen? Mutta ne 
on jo kaikki anastettu, ja ne miltei kaikki pyrkivät vapau- 
tumaan: , Intia voi lakata olemasta Englannin alusmaa, 
mutta se ei koskaan joudu eheänä valtakuntana toisen 
vieraan vallan alle” (siteeratun kirjasen 49. s.). ,Minkä 
tahansa kapitalistisen teollisuusvaltion jokainen pyrkimys 
hankkia oma siirtomaa, joka riittää tekemään tuon valtion 
riippumattomaksi ulkovalloista raaka-aineiden saantiin 
nähden, saisi varmaankin kaikki toiset kapitalistiset val- 
tiot yhtymään tuota valtiota vastaan, saisi sen loputto- 
miin, näännyttäviin sotaselkkauksiin, tuomatta sitä 
lähemmäksi sen päämäärää. Tämä politiikka olisi var- 
min tie valtion koko taloudellisen elämän vararikkoon” 
(ss. 72—73). 

Eikö tuo sitten ole poroporvarillista vakuuttelua, jolla 
suostutellaan finanssimiehiä luopumaan imperialismista? 
Peloitella kapitalisteja vararikolla on samaa kuin 
kehoittaa —pörssikeinottelijoita olemaan keinottelematta 
pörssissä, koska ,,useat menettävät siten koko omaisuu- 
tensa”. Kilpailevan kapitalistin ja kilpailevan kansakun- 
nan vararikosta pääoma voittaa keskittyen yhä enemmän; 
siis mitä kärkevämpää ja ,,kireämpää” on taloudellinen 
kilpailu, s.o. taloudellinen sysääminen vararikkoon, 
sitä voimakkaammin kapitalistit pyrkivät sen lisäksi 
sysäämään kilpailijansa vararikkoon aseellisesti. Mitä 
vähemmän jää jäljelle maita, joihin voidaan viedä pää- 
omaa niin edullisesti kuin siirtomaihin ja Turkin kaltai- 
siin riippuvaisiin valtioihin — sillä näissä tapauksissa 
finanssimies saa kolme kertaa suuremman voiton kuin 
vietäessä pääomaa Amerikan Yhdysvaltojen kaltaiseen 
vapaaseen, itsenäiseen ja sivistyneeseen maahan — sitä 
ankarampaa on taistelu Turkin, Kiinan y.m. maiden 

alistamiseksi ja jakamiseksi. Näin sanoo taloustieteen 
teoria finanssipääoman ja imperialismin aikakaudesta. 
Näin sanovat tosiasiat. Mutta Kautsky muuttaa kaikki 
äiteläksi poroporvarilliseksi ,,moraaliksi”: ei kannata 
muka kovin kiivailla eikä varsinkaan käydä sotaa Turkin 
jakamisesta tai Intian anastamisesta, sillä mikään ,ei 
kuitenkaan ole pitkäaikaista”, ja yleensä olisi parempi 
kehittää kapitalismia rauhanomaisesti... Tietysti vieläkin 
parempi olisi kehittää kapitalismia ja laajentaa markki- 
noita lisäämällä palkkaa: sellainen on täysin ,ajatelta- 
vissa”, ja finanssimiesten omaantuntoon vetoaminen 
tässä hengessä olisi sopivin papinsaarna-aihe... Hyvän- 
tahtoinen Kautsky on saanut saksalaiset finanssimiehet 
miltei täysin vakuuttumaan ja suostumaan siihen, ettei 
kannata taistella Englannin kanssa siirtomaista, sillä nuo 
siirtomaat kuitenkin hyvin pian vapautuvat!.. 

Englannin vienti Egyptiin ja tuonti sieltä kasvoi vuo- 
desta 1872 vuoteen 1912 heikommin kuin Englannin koko 
vienti ja tuonti. ,,Marxilaisen” Kautskyn moraali on: 
ymeillä ei ole mitään perusteita olettaa, että ilman 
Egyptin — sotilaallista — valloitusta kaupankäynti sen 
kanssa olisi kasvanut vähemmän pelkästään taloudellis- 
ten tekijäin vaikutuksesta” (72). ,Pääoman laajenemis- 
tavoitteet” , voidaan parhaiten saavuttaa rauhanomaisella 
demokratialla eikä imperialismin väkivaltaisilla kei- 
noilla” (70). 

Mikä erinomaisen vakava, tieteellinen, ,,marxilainen” 
analyysi! Kautsky on ,korjannut” loistavasti tuota järje- 
töntä historiankulkua ja ,,todistanut”, että englantilaisten 
ei olisi lainkaan pitänyt riistää Egyptiä ranskalaisilta 
eikä saksalaisten finanssimiesten ensinkään kannattanut 
aloittaa sotaa ja järjestää muiden toimenpiteiden ohella 
Turkin-retkeä ajaakseen englantilaiset pois Egyptistä! 
Kaikki se on väärinkäsitystä, eikä mitään muuta,— eng- 
lantilaiset eivät vielä ole hoksanneet sitä, että ,,parasta” 
on kieltäytyä harjoittamasta väkivaltaa Egyptiä kohtaan 
ja siirtyä (Kautskyn mukaan pääomanviennin laajenta- 
mistarkoituksissa!) ,,rauhanomaiseen demokratiaan”... 

, Tietysti se oli porvarillisten friitrederien mielikuvitusta, kun 
he luulivat, että kauppavapaus poistaa kokonaan taloudelliset risti- 
riidat, joita kapitalismi synnyttää. Ei vapaa kauppa eikä demokra- 

tiakaan voi poistaa niitä. Mutta me olemme joka suhteessa kiinnos- 
tuneita siitä, että nämä ristiriidat taistellaan pois muodoissa, jotka 
DTT työtätekeville joukoille vähemmän kärsimyksiä ja uhreja” 
(73). 


Herra varjelkoon! Armahda, herra! Mikä on poro- 
porvari? — kysyi Lassalle — ja vastasi runoilijan tunne- 
tulla mietelmällä: ,,poroporvari on tyhjä suoli, joka on 
täynnänsä kauhua ja luottamusta jumalan armeliaisuu- 
teen?” 2. 

Kautsky on prostituoinut marxilaisuuden tavattomasti 
ja muuttunut todelliseksi papiksi. Pappi suostuttelee 
kapitalisteja siirtymään rauhanomaiseen demokratiaan — 
ja sanoo sitä dialektiikaksi: kun alussa oli vapaakauppa 
ja sitten monopolit ja imperialismi, niin miksei voisi olla 
»Ultraimperialismia” ja jälleen vapaakauppaa? Pappi 
lohduttelee riistettyjä joukkoja kuvaillen tuon ,,ultraimpe- 
rialismin” hyvyyksiä, vaikkei tämä pappi ota edes 
sanoakseen onko sellainen ,,toteutuva”! Niille, jotka puo- 
lustavat uskontoa sillä perusteella, että se lohduttaa 
ihmistä, Feuerbach osoitti aivan oikein lohdutuksen 
taantumuksellisen merkityksen: se, joka lohduttaa orjaa, 
sen sijaan että kehoittaisi häntä nousemaan kapinaan 
orjuutta vastaan, auttaa orjanomistajia. 

Kaikki ja kaikenlaiset sortajaluokat tarvitsevat herruu- 
tensa suojaksi kahta sosiaalista funktiota: pyövelin ja 
papin funktiota. Pyövelin on nujerrettava sorrettujen 
vastarinta ja kapinointi. Papin on lohdutettava sorrettuja, 
piirrettävä heille tulevaisuuden näköaloja kärsimysten 
lievenemisestä ja uhrien vähenemisestä luokkaherruuden 
säilyessä (se on erittäin sopivaa tehdä takaamatta näiden 
tulevaisuuden näköalojen ,toteutumista”...) ja siten 
taivutettava heidät sovinnollisiksi tätä herruutta kohtaan, 
vieroitettava heidät vallankumouksellisesta toiminnasta, 
järkytettävä heidän vallankumouksellista mielialaansa, 
horjutettava heidän vallankumouksellista päättäväisyyt- 
tään. Kautsky on muuttanut marxilaisuuden mitä 
inhoittavimmaksi ja typerimmäksi vastavallankumouk- 
selliseksi teoriaksi, mitä likaisimmaksi papilliseksi pimi- 
tykseksi. 

Vuonna 1909 kirjasessa ,,Tie valtaan” hän myönsi — 
kenenkään kiistämättä ja kumoamatta — kapitalismin 

ristiriitojen kärjistyvän, sotien jä vallankumouksiei 
aikakauden, uuden ,vallankumouksellisen ajanjakson” 
lähenevän. Ei voi olla — lausuu hän — ,,ennenaikaista” 
vallankumousta ja julistaa , suoranaiseksi asiamme 
pettämiseksi” sen, että kieltäydytään ottämasta lukuun 
kapinan voiton mahdollisuutta, vaikka taistelun edellä ei 
voida kiistää myöskään tappion mahdollisuutta. 

Sota on tullut. Ristiriidat ovat kärjistyneet vieläkin 
enemmän. Joukkojen kurjuus on saavuttanut jättiläismäi- 
set mittasuhteet. Sota pitkittyy ja sen tanner yhä laajenee. 
Kautsky kirjoittaa kirjasen toisensa jälkeen, noudattaa 
kuuliaisesti sensuurin käskyjä, ei esitä tietoja maiden 
rosvoamisesta eikä sodan kauhuista, sotatarvikkeiden 
hankkijain skandaalimaisista voitoista, kalliista ajasta, 
mobilisoitujen työläisten ,,sotaorjuudesta”, vaan sen 
sijaan lohduttaa lohduttamistaan proletariaattia — loh- 
duttaa esittämällä esimerkkejä niistä sodista, jolloin 
porvaristo oli vallankumouksellinen tai edistysmielinen, 
jolloin ,,itse Marx” toivoi tämän tai tuon porvariston 
voittoa, lohduttaa numeroriveillä ja -sarakkeilla, jotka 
todistavat kapitalismin olevan ,mahdollista” ilman siirto- 
maita ja ryöväystä, ilman sotia ja aseistautumista, todis- 
tavat ,,rauhanomaisen demokratian” paremmuutta. Uskal- 
tamatta kiistää joukkojen hädänalaisuuden lisääntymistä 
ja vallankumouksellisen tilanteen todellista, silminnäh- 
tävää lähenemistä (siitä ei saa puhua! sensuuri kieltää...) 
Kautsky matelee porvariston ja opportunistien edessä 
piirtäen , tulevaisuuden näköalan” (jonka , toteutumis- 
mahdollisuuksia” hän ei takaa) sellaisista taistelumuo- 
doista uudessa vaiheessa, jolloin tulee olemaan ,,vähem- 
män uhreja ja kärsimyksiä”... Fr. Mehring ja Rosa 
Luxemburg ovat aivan oikeassa sanoessaan tämän joh- 
dosta Kautskya ilotytöksi (Mädchen fär alle). 


* * 
* 


Elokuussa 1905 oli Venäjällä vallankumouksellinen 
tilanne. ,Lohduttaakseen” levottomia joukkoja tsaari 
lupasi Bulyginin Duuman. Jos voidaan sanoa ,,ultraimpe- 
rialismiksi” sitä, että finanssimiehet kieltäytyvät aseis- 
tautumisesta ja sopivat keskenään , pitkäaikaisesta 
rauhasta”, niin Bulyginin lainneuvottelujärjestelmää voi- 

taneen sanoa ,ultraitsevaltiudeksi”. Olettakaamme het- 
keksi, että huomenna satakunta maailman suurfinanssi- 
miestä, jotka ovat , yhteenpunoutuneet” sadoissa jättiläis- 
tuotantolaitoksissa, lupaa kansoille puolustaa sodan 
jälkeen aseistariisumista (oletamme hetkeksi tällaista, voi- 
daksemme tarkkailla poliittisia johtopäätöksiä Kautskyn 
typerästä teoriasta). Tällöinkin olisi suoranaista proleta- 
riaatin pettämistä neuvoa sitä kieltäytymään vallan- 
kumouksellisesta toiminnasta, jota ilman kaikki lupauk- 
set, kaikki parhaat tulevaisuuden näköalat ovat pelkkää 
kangastusta. 

Sota ei ole tuonut kapitalistiluokalle ainoastaan 
jättiläismäisiä voittoja ja loistavia tulevaisuuden näkö- 
aloja uusista ryöstömahdollisuuksista (Turkki, Kiina 
y.m.), uusista miljarditilauksista ja uusista isomman 
koron tuottavista lainoista. Enemmänkin. Se on tuonut 
kapitalistiluokalle sitäkin suurempia poliittisia etuja 
hajoittamalla ja turmelemalla proletariaattia. Kautsky on 
apuna tuossa turmelemisessa, siunaa tuon taistelevien 
proletaarien internationalisen hajaannuksen, jonka tar- 
koituksena on yhtenäisyys ,oman” kansakunnan oppor- 
tunistien, Siidekumien kanssa! Ja löytyy ihmisiä, jotka 
eivät ymmärrä sitä, että vanhojen puolueiden yhtenäisyys- 
tunnus merkitsee kansallisen proletariaatin ,yhtenäi- 
syyttä? oman kansallisen porvariston kanssa ja eri 
kansakuntien proletariaatin hajoittamista... 


VI 


Edelliset rivit oli jo kirjoitettu, kun ilmestyi ,Neue 
Zeit” lehden toukokuun 28 päivän numero (N 9), joka 
sisälsi Kautskyn loppupäätelmän , sosialidemokratian 
romahduksesta” (Cunowia .vastaan tähdättyjen väittä- 
miensä 7. &). Kaikki entiset ja yhden uuden sosiali- 
chauvinismia puolustavan sofismin Kautsky on yhdistä- 
nyt ja summeerannut seuraavalla tavalla: 


» Se ei suorastaan ole totta, että sota olisi puhtaasti imperialis- 
tinen, että sodan alettua vaihtoehtona olisi ollut: imperialismi tai 
sosialismi ja että Saksan, Ranskan ja monessa suhteessa myös 
Englannin = sosialistiset puolueet ja proletaariset joukot olisivat 
heittäytyneet ajattelematta, yksinomaan vain parlamenttimiesten 

vähäisen ryhmän kehoituksesta imperialismin syliin, pettäneet sosia- 
-lismin ja saaneet täten aikaan historiassa vertaansa vailla olevan 
romahduksen”. 


Uusi sofismi ja uutta työläisten pettämistä: sota 
nähkääs ei ole ,,puhtaasti” imperialistinen! 

Nykyisen sodan luonnetta ja merkitystä koskevassa 
kysymyksessä Kautsky horjuu hämmästyttävästi, ja sitä 
paitsi tämä puoluejohtaja kiertää aina kaikki Baselin ja 
Chemnitzin edustajakokouksen täsmälliset ja viralliset 
lausunnot yhtä varovasti kuin varas viimeisen varkaus- 
paikkansa. Kirjasessa , Kansallinen valtio j.n.e.”, joka on 
kirjoitettu helmikuussa 1915, Kautsky vakuutti, että sota 
v loppukädessä on kuitenkin imperialistinen” (s. 64). Nyt 
esitetään uusi veruke: ei puhtaasti imperialistista — entä 
minkälaista vielä? , 

Osoittautuu, että se on lisäksi kansallista! Kautsky 
on päässyt tällaiseen ylettömyyteen seuraavanlaisen 
»plehanovilaisen” myös-dialektiikan avulla: 


» Nykyinen sota ei ole ainoastaan imperialismin, vaan myös 
Venäjän vallankumouksen luomus”. Hän, Kautsky, aavisti jo 
vuonna 1904, että Venäjän vallankumous herättää uudessa muo- 
dossa henkiin panslavismin, että , demokraattinen Venäjä tulee 
kiertämättä kiihottamaan voimakkaasti Itävallan ja Turkin slaavi- 
laisten pyrkimyksiä kansallisen riippumattomuuden saavuttamiseksi... 
Tällöin myös Puolan kysymys käy kärkeväksi... Itävalta on tällöin 
luhistuva, sillä tsarismin romahdettua hajoaa se rautavanne, joka 
nykyään yhdistää toisistaan erilleen pyrkiviä aineksia” (viimeksi 
mainitun sitaatin, joka on hänen artikkelistaan vuodelta 1904 
Kautsky esittää nyt itse)... , Venäjän vallankumous... antoi uuden 
voimakkaan sysäyksen Idän kansallisille pyrkimyksille ja lisäsi 
Euroopan probleemeihin Aasian probleemit. Nykyisen sodan aikana 
nuo kaikki probleemit tuovat myrskyisästi esiin itsensä ja saavat 
kerrassaan ratkaisevan merkityksen kansanjoukkojen, siinä luvussa 
proletaaristenkin, mielialaan nähden, kun taas hallitsevien luokkien 
keskuudessa ovat vallalla imperialistiset tendenssit” (s. 273; kursi- 
vointi meidän). E: 


Siinä teille vielä eräs näyte marxilaisuuden prosti- 
tuoinnista! Koska , demokraattinen Venäjä” kiihoittaisi 
Itä-Euroopan kansakuntia pyrkimään vapauteen (mikä 
on kiistatonta), niin nykyinen sota, joka ei vapauta 
ainoatakaan kansakuntaa, vaan saattaa lopputuloksesta 
huolimatta monet kansakunnat orjuuteen, ei olekaan 
spuhtaasti” imperialistista sotaa. Koska ,tsarismin 

romahdus” merkitsisi Itävallan luhistumista sen: + epä- 
"demokraattisen kansallisen järjestelmän vuoksi, niin 
väliaikaisesti — voimistunut — vastavallankumouksellinen 
tsarismi, ryöväämällä Itävaltaa ja saattamalla Itävallan 
kansakunnat entistä pahempaan sortoon, ei ole antanut 
nykyiselle sodalle” puhtaasti imperialistista, vaan vis- 
sissä määrin kansallisen luonteen. Koska , hallitsevat 
luokat” puijaavat tyhmiä pikkuporvareita ja poljettuja 
talonpoikia kertomalla satuja imperialistisen sodan kan- 
sallisista päämääristä, niin tieteen miehellä, ,,marxilai- 
suuden” auktoriteetilla, II Internationalen edustajalla on 
oikeus totuttaa joukot tähän puijaukseen käyttämällä 
viformulaa”: hallitsevilla luokilla on imperialistiset ten- 
denssit, mutta »kansalla” ja proletaarisilla joukoilla — 
kansalliset” pyrkimykset. 

Dialektiikka muutetaan mitä katalimmaksi, halpa- 
maisimmaksi solfistiikaksi! 

Kansallisena elementtinä nykyisessä sodassa on vain 
Serbian sota Itävaltaa vastaan (mikä on mainittu muun 
muassa puolueemme Bernin neuvottelukokouksen päätös- 
lauselmassa)*. Vain Serbiassa ja serbialaisten keskuu- 
dessa on monivuotinen ja miljoonaisia ,,kansanjoukkoja” 
käsittävä kansallinen vapausliike, jonka jatkona” 
Serbian sota Itävaltaa vastaan on. Jos tämä sota olisi 
eristettyä, s.o. ei olisi yhteydessä yleiseurooppalaiseen 
sotaan, Englannin, Venäjän y.m. omanvoitonpyyteisiin 
ja ryöstötarkoitusperiin, niin kaikkien sosialistien velvol- 
lisuutena olisi silloin toivottaa menestystä Serbian 
porvaristolle — tämä on ainoa oikea ja ehdottoman 
välttämätön johtopäätös nykyisen sodan kansallisesta 
momentista. Mutta sofisti Kautsky, joka on nyt itävalta- 
laisten porvarien, klerikaalien ja kenraalien palveluk- 
sessa, ei teekään juuri tätä johtopäätöstä! 

Edelleen. Tieteellisen evoluutiometodin viimeisenä 
saavutuksena Marxin dialektiikka kieltää nimenomaan 
tarkastelemasta kohdetta eristetysti, s.o. yksipuolisesti 
ja muodottomaksi vääristeltynä. Serbian ja Itävallan 
sodan kansallisella momentilla ei ole eikä voikaan olla 
mitään vakavampaa merkitystä yleiseurooppalaisessa 


* Ks. V. 1. Lenin, Teokset, 4. painos, 21. osa, s. 138. Toim. 

sodassa. Jos Saksa voittaa, niin se kuristaa Belgian, 
lisäksi osan Puolasta, ehkäpä osan Ranskaakin y.m. Jos 
Venäjä voittaa, niin se kuristaa Galitsian, lisäksi osan 
Puolasta, Armenian j.n.e. Jos tulee , tasapeli”, niin 
kansallissorto jää entisenlaiseksi. Serbialle, t.s. nykyisen 
sodan osanottajien jollekin sadasosalle sota on porvaril- 
lisen vapausliikkeen , politiikan jatkamista”. %/1oo:lle sota 
on imperialistisen, s.o. raihnistuneen porvariston, politii- 
kan jatkamista, porvariston, joka pystyy raiskaamaan, 
mutta ei vapauttamaan kansakuntia. ,,Vapauttaessaan” 
Serbiaa kolmisopimus myy Serbian vapauden edut italia- 
laiselle imperialismille korvaukseksi avusta Itävallan 
ryöstämisessä. 

Kaikki tuo on yleisesti tunnettua, ja kaiken tuon 
Kautsky on häpeämättömästi vääristänyt opportunistien 
puolustukseksi. Luonnossa, enempää kuin yhteiskunnas- 
sakaan ei ole eikä voikaan olla ,,puhtaita” ilmiöitä — näin 
opettaa nimenomaan Marxin dialektiikka, joka osoittaa 
meille, että itse puhtauskäsite on eräänlaista ahtautta, 
yksipuolisuutta inhimillisessä tietoamisessa, joka ei ulotu 
käsittämään loppuun saakka kohteen koko monimutkai- 
suutta. Maailmassa ei ole eikä voikaan olla ,,puhdasta” 
kapitalismia, vaan on siinä aina sekoituksina milloin 
feodalismia milloin pikkuporvarillisuutta tai vielä jotain 
muuta. Siksipä sen mieleenjohdattaminen, ettei sota ole 
» puhtaasti” imperialistinen, kun kysymys on ,kansan- 
joukkojen” räikeästä pettämisestä imperialistien taholta, 
jotka tieten taiten verhoavat aito ryövärimäisiä pyytei- 
tään , kansallisella” fraseologialla, — merkitsee samaa 
kuin olla äärettömän tyhmä pedantti tai vehkeilijä ja 
petturi. Koko asian ydin on juuri siinä, että Kautsky 
tukee imperialistien harjoittamaa kansan pettämistä 
puhuessaan, että ,,kansanjoukkojen, siinä luvussa prole- 
taaristenkin, suhteen ratkaiseva merkitys on ollut 
» kansallisilla probleemeilla, mutta hallitsevien luokkien 
suhteen — ,imperialistisilla tendensseillä” (s. 273), ja 
»Vahvistaessaan? sen kvasi-dialektisella viittauksella 
» loputtoman monipuoliseen. todellisuuteen” (s. 274). 
Todellisuus on epäilemättä loputtoman monipuolinen, se 
on pyhä totuus! Mutta epäilemätöntä on myös se, että 


34 


tässä loputtomassa monipuolisuudessa on kaksi tär- 
keintä perusvirtausta: sodan objektiivisena sisältönä on 
imperialismin ,politiikan jatkaminen”, t.s. , suurvaltain” 
raihnistuneen porvariston (ja niiden hallitusten) harjoit- 
tama vieraiden kansojen ryövääminen, kun taas ,,sub- 
jektiivisena” vallitsevana ideologina ovat , kansalliset” 
fraasit, joita levitetään joukkojen pimittämistarkoituk- 
sissa. 

Olemme jo tarkastelleet Kautskyn vanhaa sofismia, 
jonka hän toistaa yhä uudelleen, että muka ,,vasemmisto- 
laiset” esittivät asian siten, kuin vaihtoehtona olisi ,,sodan 
puhjetessa” ollut: joko imperialismi tai sosialismi. Se on 
säädytöntä kieroilua, sillä Kautsky tietää mainiosti, että 
vasemmistolaiset asettivat toisenlaisen vaihtoehdon: joko 
puolueen yhtyminen imperialistiseen ryöväykseen ja 
petokseen tai vallankumouksellisten toimintojen propa- 
gointi ja valmistelu. Kautsky tietää myös, että vain 
sensuuri on hänen turvanaan estämässä ,,vasemmisto- 
laisia” paljastamasta Saksassa sitä turhaa lorua, jota 
hän Siidekumeihin kohdistuvassa lakeijamaisuudessaan 
levittää. 

Mitä tulee ,,proletaaristen joukkojen” ja ,,parlamentti- 
miesten mitättömän pienen ryhmän” välisiin suhteisiin, 
niin niistä Kautsky esittää erään kuluneimmista vasta- 
väitteistä: 


wJätämme — syrjään saksalaiset, ollaksemme puolustamatta 
itseämme; mutta tahtoneekohan kukaan väittää vakavasti, että 
sellaiset henkilöt kuin Vaillant ja Guesde, Hyndman ja Plehanov 
-olisivat yhdessä päivässä muuttuneet imperialisteiksi ja pettäneet 
sosialismin? Jätämme syrjään parlamenttimiehet ja ,instanssit” ”... 
(Kautsky vihjaa ilmeisesti Rosa Luxemburgin ja Fr. Mehringin 
winternationale” aikakauslehteen, jossa instanssipolitiikkaan, s.o. 
Saksan sosialidemokraattisen puolueen virallisiin huippukerroksiin, 
sen Keskuskomiteaan — ,,vorstandiin”, sen parlamenttiryhmään j.n.e. 
suhtaudutaan ansaitulla halveksunnalla)— ...,mutta kuka uskaltaa 
väittää, että parlamenttimiesten mitättömän pienen ryhmän käsky 


antaa itsemme haudattavaksi” (s. 274). 

Poliittisesti ja tieteellisesti arvovaltaisin Karl Kautsky 
on jo haudannut itsensä käytöksellään ja säälittävien 
verukkeiden valikoinnilla. Se, joka ei ymmärrä tai 
ei edes tajua tätä, on sosialismin suhteen toivoton, ja: 
juuri siksi Mehring, Rosa Luxemburg ja heidän kannat- 
tajansa ovat ottaneet ainoan oikean äänensävyn ,Inter- 
nationalessa”, kohdellessaan Kautskya ja Kumpp. mitä 
halpamaisimpina henkilöinä. 

Ajatelkaapa vain: sotaan suhtautumisesta ovat saat- 
taneet lausua mielipiteensä jossain määrin vapaasti 
(t.s. joutumatta ilman muuta kiinnikaapatuksi ja kasar- 
miin viedyksi, olematta välittömän ammutuksijoutumis- 
uhkan alaisena) vain,parlamenttimiesten mitättömän pieni 
ryhmä” (he ovat äänestäneet vapaasti, lainmukaisesti, 
heillä on ollut täysi mahdollisuus äänestää vastaan — 
siitä ei edes Venäjälläkään ole lyöty, ei tuhottu eikä edes 
vangittu), virkamiesten, sanomalehtimiesten j.n.e. pieni 
ryhmä. Nyt Kautsky sälyttää jalosti joukkojen kontolle 
tuon yhteiskunnallisen kerroksen petturuuden ja selkä- 
rangattomuuden, kerroksen, jonka yhteydestä opportu- 
nismin taktiikkaan ja ideologiaan samainen Kautsky on 
kirjoittanut kymmeniä kertoja useiden vuosien aikana! 
Yleensä tieteellisen tutkimustyön ja eritoten marxilaisen 
dialektiikan ensimmäinen ja tärkein sääntö vaatii 
kirjailijaa tarkastelemaan, missä yhteydessä on sosialis- 
missa esiintyvien suuntien — sen suunnan, joka puhuu 
ja huutaa petturuudesta, soittaa sen johdosta hätäkelloa 
ja suunnan, joka ei huomaa petturuutta,— nykyinen 
taistelu siihen taisteluun, jota käytiin tätä ennen 
kokonaisia vuosikymmeniä. Kautsky ei hiiskahdakaan 
tästä eikä halua edes asettaa kysymystä suunnista 
ja virtauksista. Tähän saakka oli olemassa virtauksia, 
nyt niitä ei enää ole! Nyt on vain , auktoriteettien” 
kuuluisia nimiä, joilla lakeijasielut aina valttaavatkin. 
Varsinkin on mukavaa vedota tällöin toinen toiseensa 
ja ystävällisesti peittää omat , synnit” noudattamalla 
sääntöä: käsi käden pesee. No mitä opportunismia se 
on, huudahti L. Martov selostustilaisuudessa Bernissä 
(ks. ,,Sotsial-Demokratin” 36. numeroa), kun... kysymyk- 
sessä on Guesde, Plehanov ja Kautsky! On oltava varo- 
vaisempia syyttäessämme opportunismista sellaisia hen- 

kilöitä kuin Guesde, kirjoitti Axelrod (,,Golos”, Ne 86 
ja 87). En rupea puolustamaan itseäni, kertaa Kautsky 
Berliinissä, mutta... Vaillant ja Guesde, Hyndman ja 
[00 Käki kehuu kukkoa siitä hyvästä, että se kehuu 
käkeä. 

Hartaassa palvelusinnossaan Kautsky on mennyt kir- 
joituksissaan niin pitkälle, että on suudellut jopa Hynd- 
maninkin kättä, kuvaillen häntä siten kuin tämä olisi 
siirtynyt imperialismin puolelle vasta päivä sitten. Mutta 
samaisessa ,Neue Zeit” lehdessä ja maailman kymme- 
nissä sosialidemokraattisissa sanomalehdissä Hyndmanin 
imperialismista on kirjoitettu jo monia vuosia! Jos 
Kautsky — olisi kunnolla tutkiskellut mainitsemiensa 
henkilöiden poliittista elämäkertaa, niin hänen pitäisi 
muistella, eikö tuossa elämäkerrassa ole ollut sellai- 
sia piirteitä ja tapahtumia, jotka ovat valmistelleet 
imperialismiin siirtymistä vuosikymmenien kuluessa eikä 
,,päivässä”, eikö Vaillant ole ollut jauresilaisten ja 
Plehanov menshevikkien ja likvidaattorien vankina? eikö 
Guesden esikuvallisen elottomassa ja lahjattomassa aika- 
kauslehdessä , Sosialismi” 3, joka ei kyennyt ottamaan 
yhdessäkään tärkeässä kysymyksessä itsenäistä kantaa, 
Guesden.suunta kuollut kaikkien nähden? eikö Kautsky 
osoittanut (lisäämme niitä varten, jotka asettavat hänet- 
kin — täysin oikeudenmukaisesti — Hyndmanin ja Pleha- 
novin rinnalle) selkärangattomuutta millerandilaisuutta 
koskevassa kysymyksessä, bernsteiniläisyyttä vastaan 
käydyn taistelun alussa j.n.e.? 

Mutta mainittujen johtajien elämäkertojen tieteelli- 
seen tutkimiseen kohdistuvasta mielenkiinnosta emme 
näe häivääkään. Ei edes yritetäkään tarkastella, puolus- 
tavatko nuo johtajat nyt itseään omilla todisteillaan vaiko 
kertaamalla opportunistien ja porvariston todisteita? 
Ovatko näiden johtajien teot saaneet vakavan poliittisen 
merkityksen heidän erikoisen vaikutusvaltansa johdosta 
vaiko sen johdosta, että he ovat yhtyneet vieraaseen, 
todella ,,vaikutusvaltaiseen” ja sotilasjärjestön tukemaan 
virtaukseen, nimittäin porvarilliseen virtaukseen? Kautsky 

>ei ole edes ryhtynyt tutkimaan kysymystä; hänen huole- 
naan on vain se, että saisi sumutettua joukot, huumattua 
ne auktoriteettisten nimien helinällä, estettyä ne asetta- 

masta kiistanalaista kysymystä selvästi ja selvittämästä 
sitä kaikinpuolisesti *. 

«o nelimiljoonainen joukko on parlamenttimiesten 
mitättömän pienen ryhmän käskystä tehnyt täyskäännök- 
sen oikealle”... 

Jokainen sana on tässä vilppiä. Saksan puoluejärjes- 
tössä ei ollut neljää, vaan yksi miljoona, jota paitsi 
yhtenäistä tahtoa tässä joukkojärjestössä (kuten muissa- 
kin järjestöissä) edusti vain sen yhtenäinen poliittinen 
keskus, ,,mitättömän pieni ryhmä”, joka petti sosialismin. 
Tuon pienen ryhmän mielipidettä tiedusteltiin, sitä kehoi: 
tettiin äänestämään, sillä oli mahdollisuus äänestää, 
kirjoittaa artikkeleita j.n.e. Joukkojen mielipidettä ei tie- 
dusteltu. Joukkoja ei ainoastaan estetty äänestämästä, ne 
hajoitettiin ja niitä jahdattiin, eikä suinkaan parlamentti- 
miesten mitättömän pienen ryhmän ,käskystä”, vaan 
sotilasviranomaisten käskystä. Sotilasjärjestö oli ole- 
massa, siinä ei johtajien taholla ollut petturuutta, se kut- 
sui ,, joukon” yksitellen asettaen uhkavaatimuksen: mene 
sotaväkeen (johtajiesi neuvon mukaan) tai sinut ammu- 
taan. Joukko ei voinut toimia järjestyneesti, sillä sen 
aikaisemmin luotu järjestö, jonka olennoitumana oli 
Legienien, Kautskyjen ja Scheidemannien ,,pikku ryhmä”, 
petti joukon, ja uuden järjestön luomiseen tarvitaan 
aikaa, tarvitaan päättäväisyyttä pyyhkäistä pois vanha, 
mädännyt ja aikansa elänyt järjestö. 

Kautsky yrittää lyödä vastustajansa, vasemmisto- 
laiset, merkitsemällä heidän tililleen järjettömyyden: 
vasemmistolaiset muka asettavat kysymyksen siten, että 
» vastauksena” sotaan , joukkojen” piti tehdä ,,24 tunnin 
sisällä” vallankumous, asettaa ,,sosialismi” imperialismia 
vastaan, muussa tapauksessa , joukot” osoittavat , ,selkä- 


* Kautskyn vetoaminen Vaillantiin ja Guesdeen, Hyndmaniin ja Plehano- 
viin on kuvaavaa vielä eräässä suhteessa. Avomieliset imperialistit, kuten 
Lensch ja Haenisch (opportunisteista puhumattakaan), vetoavat nimenomaan 
Hyndmaniin ja Plehanoviin puolustaessaan omaa politiikkaansa. Ja heillä 
on oikeus vedota näihin, he puhuvat foffa siinä suhteessa, että se todellakin 
on yhtä ja samaa politiikkaa. Kautsky sen sijaan puhuu halveksuen Lenschista 
ja Haenischista, noista radikaaleista, jotka ovat kääntyneet imperlalismiin. 
Kautsky kiittää jumalaa siitä, ettei hän ole noiden publikaanien kaltainen, 
ettei hän ole samaa mieltä heidän kanssaan ja että hän on jäänyt vallan- 
kumoukselliseksi — niin että leikki pois! Mutta itse asiassa Kautskyn kanta 
on samanlainen. Tekopyhä chauvinisti Kautsky on mairittelevine fraaseineen 
paljoa MROIKave0to) kuin tyhmänpuoleiset chauvinistit David ja Heine; Lensch 
a Haenisch. 


38 


rangattomuutta ja petturuutta”. Tuohan on silkkaa 
lorua, jolla typerien porvarillisten ja poliisikirjasten 
kyhääjät ovat tähän saakka , lyöneet” vallankumouk- 
sellisia ja jolla nykyään valttaa Kautsky. Kautskyn 
vasemmistolaisvastustajat tietävät mainiosti, että vallan- 
kumousta ei voida ,,tehdä”, että vallankumoukset synty- 
vät objektiivisesti (puolueiden ja luokkien tahdosta 
riippumatta) kypsyneistä kriiseistä ja historian murrok- 
sista,että järjestöttä joukoilta puuttuu yhtenäistä tahtoa, 
että taistelu keskittyneiden valtioiden voimakasta terro- 
ristista sotilasjärjestöä vastaan on vaikea ja pitkällinen 
juttu. Joukot eivät voineet tehdä mitään, kun johtajat 
pettivät kriitillisenä hetkenä; mutta noiden johtajien 
»pikku ryhmät” olisivat kyllä voineet ja niiden olisi 
pitänyt äänestää sotamäärärahoja vastaan, esiintyä 
,,kansalaisrauhaa” ja sodan puolustelua vastaan, sanoa 
sanansa omien hallitustensa tappion puolesta, järjestää 
kansainvälinen koneisto ampumakaivantoveljeilyn propa- 
goimiseksi, toimittaa illegaalista kirjallisuutta *, jossa 
propagoidaan vallankumouksellisiin toimintoihin siirtymi- 
sen välttämättömyyttä j.n.e. 

Kautsky tietää mainiosti, että Saksan ,vasemmisto- 
laiset” tarkoittavat nimenomaan tällaisia tai oikeammin 
sanoen tämänkaltaisia toimenpiteitä, ja että sotilas- 
sensuurin oloissa he eivät voi puhua niistä suoraan ja 
avoimesti. Halu puolustaa opportunisteja millä hinnalla 
hyvänsä johtaa Kautskyn vertaansa vailla olevaan halpa- 
maisuuteen, kun hän piiloutuen sotilassensuurin selän 
taakse merkitsee vasemmistolaisten tilille ilmeisiä tyh- 
myyksiä varmana siitä, että sensorit pelastavat hänet 
paljastukselta. 


* Ohimennen sanoen. Vastaukseksi siihen, että kiellettiin kirjoittamasta 
luokkavihasta ja luokkataistelusta, ei ollut lainkaan välttämätöntä lakkauttaa 
kaikkia — sosialidemokraattisia sanomalehtiä. Halpamaisuutta ja pelkuruutta 
oli suostua vaatimukseen olla kirjoittamatta siitä, kuten ,,Vorwärts” teki. 
Tehtyään sen ,,Vorwärts” poliittisesti kuoli. L. Martov oli oikeassa sanoessaan 
sen julki, Mutta legaaliset sanomalehdet olisi voitu säilyttää julistamalla, 
että ne eivät ole puolue- eikä sosialidemokraattisia lehtiä, vaan yksinkertaisesti 
työläisten erään osan teknillisiä tarpeita palvelevia, t.s. epäpoliittisia sanoma- 
lehtiä. Illegaalinen sosialidemokraattinen kirjallisuus, joka arvostelee sotaa, 
ja legaalinen työväen kirjallisuus ilman tällaista arvostelua, kirjallisuus, joka 
ei puhu valheita, mutta joka vaikenee totuudesta miksi se olisi ollut 
mahdotonta? 

VII 


Vakava tieteellinen ja poliittinen kysymys, jota 
Kautsky on tietoisesti ja kaikenlaisin verukkein karttanut 
opportunistien suureksi mielihyväksi, on siinä, kuinka 
II Internationalen huomatuimmat edustajat saattoivat 
pettää sosialismin? 

Meidän ei tietenkään tule asettaa tätä kysymystä 
määrättyjen auktoriteettien henkilökohtaisten elämäkerto- 
jen mielessä. Heidän elämäkertojensa tulevien kirjoitta- 
jien on tarkastettava asiaa myös tältä kannalta, mutta 
sosialistinen liike ei nykyään ole lainkaan kiinnostettu 
siitä, vaan sosialichauviniStisen virtauksen historiallisen 
syntyperän, ehtojen, merkityksen ja voiman tutkimisesta. 
1) Mistä sosialichauvinismi ilmaantui? 2) mikä antoi sille 
voiman? 3)kuinka sitä vastaan on taisteltava? Vain 
tällainen kysymyksen asettelu on vakavaa, mutta asian 
siirtäminen ,persoonallisuuksia” koskevaksi merkitsee 
käytännössä tavallista veruketta, sofistin koukkua. 

Vastataksemme ensimmäiseen kysymykseen on tarkas- 
teltava ensinnäkin, eikö sosialichauvinismin aatteellis- 
poliittinen sisältö ole yhteydessä johonkin aikaisempaan 
virtaukseen sosialismissa? toiseksi, missä suhteessa, 
todellisten poliittisten jaotusten kannalta katsoen, nykyi- 
nen sosialistien jakaminen sosialichauvinismin vastusta- 
jiin ja puolustajiin on aikaisempiin, historiallisesti edel- 
täneisiin jaotuksiin nähden? 

Sosialichauvinismilla. me ymmärrämme sitä, kun 
kannatetaan aatetta isänmaan puolustamisesta nykyi- 
sessä imperialistisessa sodassa, puolustellaan sosialistien 
ja ,omien” maiden porvariston sekä hallitusten liittoa 
tässä sodassa, kieltäydytään ,,omaa” porvaristoa vastaan 
tähdätyn proletaaris-vallankumouksellisen toiminnan pro- 
pagoinnista ja kannattamisesta j.n.e. On aivan ilmeistä, 
että — sosialichauvinismin — tärkein — aatteellis- poliittinen 
sisältö käy yhteen opportunismin perusteiden kanssa. Se 
on yksi ja sama virtaus. Opportunismi vuosien 1914— 
1915 sodan oloissa onkin sosialichauvinismia. Tärkeintä 
opportunismissa on luokkien yhteistoiminnan aate. Sota 
saattaa päätökseen tuon aatteen yhdistäen samalla sen 
tavallisiin tekijöihin ja kiihokkeisiin koko joukon poik- 

keuksellisia, pakoittaen erikoisin uhkauksin ja väki- 
valloin hajanaisen pieneläjäjoukon yhteistoimintaan por- 
variston kanssa: se seikka luonnollisesti laajentaa oppor- 
tunismin kannattajien piiriä ja selittää täydellisesti 
monien eilisten radikaalien siirtymisen tuohon leiriin. 
Opportunismi on laajojen joukkojen perusetujen 
uhraamista työläisten mitättömän vähemmistön väli- 
aikaisten etujen vuoksi eli toisin sanoen työläisten erään 
osan liittoutumista porvariston kanssa proletariaatin 
joukkoja vastaan. Sota tekee tämän liiton erittäin näky- 
väksi ja pakottavaksi. Opportunismin ovat synnyttäneet 
ja kehittäneet vuosikymmenien kuluessa kapitalismin 
sellaisen kehityskauden erikoisuudet, jolloin etuoikeutetun 
työläiskerroksen verrattain rauhallinen ja kulttuurinen 
elämä ,porvarisoi” työläisiä, antoi heille muruja oman, 
kansallisen pääoman voitoista, eristi heidät häviötilassa 
olevien köyhälistöjoukkojen kurjuudesta, kärsimyksistä 
ja vallankumouksellisista mielialoista. Imperialistinen 
sota on tällaisen asiaintilan suoranaista jatkamista ja 
äärimmilleen saattamista, sillä se on sotaa suurvaltaisten 
kansakuntien etuoikeuksista, siirtomaiden uudelleenjaosta 
niiden kesken ja toisten kansakuntien alistamisesta niiden 
herruuteen. Puolustaa ja lujittaa etuoikeutettua ase- 
maansa työväenluokan ,,korkeimpana” poroporvarillisena 
tai aristokraattisena (ja byrokraattisena) ,,kerroksena” — 
siinä pikkuporvarillis-opportunististen toiveiden ja vas- 
taavan taktiikan luonnollinen jatko sodan aikana, siinä 
meidän päiviemme sosiali-imperialismin taloudellinen 
perusta *. Ja tietenkin tottumuksen voima, verrattain 


* Muutamia esimerkkejä siitä, kuinka suuressa arvossa imperialistit ja 
porvaristo pitävät , suurvaltaisten” ja kansallisten etuoikeuksien merkitystä 
työläisten hajoittamisessa ja kääntämisessä pois sosialismista. Englantilainen 
imperialisti Lucas teoksessa ,,Suuri Rooma ja Suuri Britannia'* (Oxford, 1912) 
tunnustaa punaihoisten epäoikeutetun aseman nykyisessä Britannian valta- 
kunnassa (ss. 96—97) ja huomauttaa: ,,meidän Valtakunnassamme valkoihoiset 
työläiset, tehdessään työtä rinnan punaihoisten kanssa, eivät työskentele kuten 
toverit, vaan valkoihoinen työläinen on pikemminkin punaihoisen päällysmies'* 
(s. 98).— Sosialidemokraattienvastaisen valtakunnallisen liiton entinen sihteeri 
Erwin Belger ylistää kirjasessa , Sosialidemokratia sodan jälkeen'' (1915) 
sosialidemokraattien käytöstä sanoen, että sosialidemokraattien on tultava ,.aito 
työväenpuolueeksi” (43), kansalliseksi”, ,,Saksan työväenpuolueeksi” (45), 
ilman ,internationalisia, utopistisia” ja ,,vallankumouksellisia” aatteita (44).—- 
Saksalainen imperialisti Sartorius von Waltershausen moittii pääoman ulko- 
maasijoituksia käsittelevässä teoksessaan (1907) saksalaisia sosialidemokraatteja 
kansallisen yhteishyvän'' (438)— jona on siirtomaiden valtaus — huomioimatta 
jättämisestä ja kehuu englantilaisia työläisiä heidän ,realismistaan”, esimer- 
kiksi siitä, että he taistelevat immigraatiota vastaan.— Maailman politiikan 


41 


rauhallisen” evolution rutiini, kansalliset ennakkoluulot, 
äkkimurrosten pelkääminen ja niihin kohdistuva epäluu- 
loisuus — kaikki nuo seikat ovat olleet lisänä voimista- 
massa niin opportunismia kuin myös siihen kohdistu- 
vaa tekopyhää ja pelkurimaista sovinnollisuutta, joka 
on muka vain väliaikaista, muka vain erikoissyistä 
ja -seikoista johtunutta. Sota on muuttanut vuosikymme- 
nien kehittämää (kasvattamaa) opportunismia, kohottanut 
sen korkeammalle asteelle, lisännyt sen vivahteiden 
määrää ja moninaisuutta, kartuttanut sen kannattajien 
rivejä, rikastuttanut heidän todisteitansa uusilla lukui- 
silla sofismeilla ja yhdistänyt, niin sanoakseni, opportu- 
nismin valtaväylään monia uusia virtoja ja puroja, mutta 
valtaväylä ei ole hävinnyt. Päinvastoin. 

Sosialichauvinismi on niin pitkälle kypsynyttä oppor- 
tunismia, että tämän porvarillisen mätäpaiseen olemassa- 
olo entiseen tapaan sosialististen puolueiden sisällä on 
käynyt mahdottomaksi. . 

Henkilöt, jotka eivät halua nähdä sosialichauvinis- 
min ja opportunismin mitä kiinteintä ja erottamattominta 
yhteyttä, takertuvat yksityistapauksiin ja ,,casuksiin” — 
siitä ja siitä opportunistista on näet tullut internationa- 
listi, ja siitä radikaalista — chauvinisti. Mutta tuo on 
suorastaan lapsellinen todiste, kun on kysymys virtauk- 
sien kehityksestä. Ensinnäkin, työväenliikkeessä esiinty- 
vän chauvinismin ja opportunismin taloudellinen perusta 
on yksi ja sama: ,oman” kansallisen pääoman etuoikeuk- 
sista muruja nauttivien proletariaatin ja pikkuporvaris- 
ton harvalukuisten huippukerrosten liitto proletaari- 
joukkoja, työtätekevien ja yleensä sorrettujen joukkoja 
vastaan. Toiseksi, molempien virtausten aatteellis-poliit- 
tinen sisältö on aivan sama. Kolmanneksi, yleensä vanha, 


perusteita koskevassa kirjassaan: saksalainen diplomaatti Ruedorffer alleviivaa 
yleisesti tunnetun =tosiseikan, että pääoman internationalisointi ei lainkaan 
poista kansallisten pääomien kärjistynyttä valtataistelua, taistelua vaikutuk- 
sesta ja ,,osakemajoriteetista'' (161), ja toteaa, että tämä kärjistynyt taistelu 
vetää puoleensa työläisiä (175). Kirja on päivätty lokakuussa 1913, ja tekijä 
puhuu täysin selvästi ,,pääoman eduista'* (157) nykyisten sotien aiheuttajina, 
siitä, että kysymys ansallistendenssistä” on muodostumassa sosialismin 
ytimeksi” (176), että hallitusten on turha pelätä sosialidemokraattien inter- 
nationalisia mielenosoituksia (177), jotka todellisuudessa muuttuvat yhä 
kansallisemmiksi (103, 110, 176). Kansainvälinen sosialismi voittaa, jo. se 
kykenee vapauttamaan työläiset. kansallisvaikutuksen alaisuudesta, sillä pel- 
källä väkivallalla ei voida mitään saada aikaan, mutta se kärsii tappion, jos 
kansallistunto saa yliotteen (173—174). 


42 


II Internationalen (1889—1914) kaudelle ominainen, 
sosialistien jakaantuminen opportunistiseen ja vallan- 
kumoukselliseen virtaukseen vastaa uutta jakaantumista 
chauvinisteihin ja internationalisteihin. 

Jotta voitaisiin vakuuttua tuon viimeksi mainitun väit- 
tämän paikkansapitävyydestä, on muistettava sääntö, että 
yhteiskuntatieteessä (samoin kuin yleensä tieteessä) kysy- 
mys on joukkoluontoisista ilmiöistä eikä erillisistä tapauk- 
sista. Ottakaa 10 Euroopan maata: Saksa, Englanti, 
Venäjä, Italia, Hollanti, Ruotsi, Bulgaria, Sveitsi, 
Ranska ja Belgia. Kahdeksassa ensin mainitussa maassa 
sosialistien uusi jakaantuminen (internationalismin 
mukainen) vastaa vanhaa (opportunismin mukaista): 
Saksassa opportunismin linnakkeesta, aikakauslehdestä 
» Sosialistinen Kuukausijulkaisu” (,,Sozialistische Monat- 
shefte”), on tullut ehauvinismin linnake. Internationalis- 
min aatteita kannattavat äärimmäiset vasemmistolaiset. 
Englannissa Britannian sosialistisessa puolueessa on 
noin 3/7 internationalisteja (66 ääntä internationalistisen 
päätöslauselman puolesta 84:ä vastaan, viimeisten lasku- 
jen mukaan), mutta opportunistien liitossa (Työväen- 
puolue + Fabianilaiset + Riippumaton työväenpuolue) 
internationalisteja on vähemmän kuin !/r*. Venäjällä 
opportunistien perusydin, likvidaattorien ,Nasha Zarja”, 
on muodostunut chauvinistien perusytimeksi. Plehanov 
ja Aleksinski meluavat eniten, mutta me tiedämme vaik- 
kapa vain viisivuotiskauden 1910—1914 kokemuksen 
perusteella, että he eivät pysty harjoittamaan järjestel- 
mällistä propagandaa joukkojen keskuudessa Venäjällä. 
Internationalistien perusytimenä Venäjällä on ,prav- 
dismi” ja Venäjän sosialidemokraattinen työväenryhmä, 
edustaen etumaisia työläisiä, jotka tammikuussa 1912 
uudelleenloivat puolueen. 

Italiassa aito opportunistisesta Bissolatin ja Kumpp. 
puolueesta on tullut chauvinistinen puolue. Internationa- 
lismia edustaa työväenpuolue. Työläisjoukot kannattavat 


* Tavallisesti verrataan yhtä ,,Rilppumatonta työväenpuoluetta" ,,Britan- 
nian sosialistiseen puolueeseen”. Se on väärin. On otettava huomioon asian 
ydin eikä organisatorisia muotoja. Ottakaa päivälehdet: niitä oli kaksi — toinen 
(,,Daily Herald" (,,Päivän Sanansaattaja”. 7oim.)) Britannian sosialistisella 
uolueella ja toinen (,,Daily Citizen” (,,Päivän Kansalainen”. Toim.)) oppor- 
unistien liitolla. Päivälehdet ilmaisevat tosiasiallisen propaganda-, agitaatio- 
ja organisaatiotyön. 

tätä puoluetta; opportunistit, parlamenttimiehet ja pikku- 
porvarit ovat chauvinismin kannalla. Italiassa oli mah- 
dollisuus vapaaseen valintaan useiden kuukausien 
kuluessa, eikä valintaa tehty sattumalta, vaan proletaari- 
joukkojen pikkuporvaristokerrosten luokka-aseman erilai- 
suutta vastaavasti. 

Hollannissa Troelstran opportunistinen puolue on 
yleensä sovinnossa chauvinismin kanssa (ei pidä antaa 
pettää itseään sillä, että Hollannissa pikkuporvarit, kuten 
suurporvaritkin vihaavat etenkin Saksaa, joka muita 
pikemmin saattaa ,nielaista” heidät). Johdonmukaisia, 
vilpittömiä, tulisieluisia, vakaumuksellisia internationa- 
listeja antoi Gorter'in ja Pannekoek'in johtama marxi- 
lainen puolue. Ruotsissa opportunistijohtaja Branting on 
kuohuksissaan siitä, että Saksan sosialisteja syytetään 
petturuudesta, ja vasemmistolaisten johtaja Höglund 
ilmoittaa, että hänen kannattajiensa joukossa on henki- 
löitä, jotka ovat juuri sitä mieltä (ks. ,,Sotsial-Demokra- 
tin” 36. n:roa). Bulgariassa opportunismin vastustajat 
v tesnjakit” syyttävät kirjallisesti äänenkannattajassaan 
(,Novoje Vremjassa” 4) Saksan sosialidemokraatteja 
»pahanteosta”. Sveitsissä opportunisti Greulich'in kan- 
nattajat ovat taipuvaisia puolustamaan Saksan sosiali- 
demokraatteja (ks. heidän äänenkannattajaansa zirichi- 
läistä ,Kansan Oikeutta”), ja paljoa radikaalisemman 
R. Grimmtin kannattajat ovat muodostaneet berniläisestä 
sanomalehdestä —(,,Berner Tagwacht”*) — saksalaisten 
vasemmistolaisten äänenkannattajan. Poikkeuksen muo- 
dostavat vain kaksi maata kymmenestä, Ranska ja 
Belgia, ja sielläkään emme oikeastaan huomaa interna- 
tionalistien puuttumista, vaan niiden tavattoman (osit- 
tain täysin ymmärretyistä syistä) heikkouden ja poljetun 
aseman; älkäämme unohtako, että itse Vaillant on 
tunnustanut ,L'Humanitessa” ** saavansa lukijoiltaan 
internationalistissuuntaisia kirjeitä, joista hän ei ole 
julkaissut ainoatakaan kokonaisuudessaan! 

Yleensä, jos otetaan virtaukset ja suunnat, ei voida 
olla tunnustamatta, että nimenomaan eurooppalaisen 
sosialismin opportunistinen siipi on pettänyt sosialismin 


* — ,Bernin Vartlo''. Toim. 
** — ,,Ihmisyys''. Toim. 


ja siirtynyt ehauvinismiin. Mistä ilmaantui sen voima, 
sen näennäinen kaikkivoipaisuus virallisissa puolueissa? 
Kautsky, joka osaa erittäin hyvin asettaa historialliset 
kysymykset, etenkin kun puheena on muinainen Rooma 
ja muut sellaiset asiat, jotka eivät ole kovinkaan lähellä 
elävää elämää,— ei ole nyt, kun kysymys koskee häntä 
itseään, ymmärtävinäänkään sitä. Mutta asia on selvää: 
kin selvempi. Valtavan voiman on opportunisteille ja 
chauvinisteille antanut heidän liittonsa porvariston, halli- 
tusten ja yleisesikuntain kanssa. Meillä Venäjällä unoh- 
detaan tämä hyvin usein ja suhtaudutaan asiaan siten, 
että opportunistit ovat osana sosialistisissa puolueissa, 
että näissä puolueissa on aina ollut ja tulee olemaan 
kaksi äärimmäistä = siipeä, että koko kysymys on 
,äärimmäisyyksien” karttamisessa j.n.e. y.m., kuten 
kaikissa poroporvarillisissa moraalisaarnoissa kirjoite- 
taan. 

Opportunistien muodollinen kuuluminen työväen- 
puolueisiin ei todellisuudessa lainkaan tee tyhjäksi sitä, 
että he ovat — objektiivisesti — porvariston poliittisena 
osastona, sen vaikutuksen levittäjinä ja sen asiamiehinä 
työväenliikkeessä. Kun herostraattisen kuuluisuuden saa- 
vuttanut opportunisti Siidekum esitti havainnollisesti 
tuon sosiaalisen, luokkakantaisen totuuden, niin monet 
kunnon ihmiset ihan voihkaisivat. Ranskalaiset sosia- 
listit ja Plehanov alkoivat osoittaa Siidekumia sormel- 
laan, vaikka Vandervelden, Sembat'n ja Plehanovin tar- 
vitsisi vain katsahtaa peiliin, nähdäkseen nimenomaan 
Siädekumin hiukan erilaisine kansallisine kasvonpiirtei- 
neen. Saksan keskuskomitealaiset (,,Vorstand”), jotka 
kehuvat Kautskya ja joita Kautsky kehuu, kiirehtivät 
varovasti, vaatimattomasti ja kohteliaasti julkilausumaan 
(mainitsematta Siidekumin nimeä), että he ,ovat eri 
mieltä” Siidekumin linjan kanssa. 

Tuo on naurettavaa, sillä itse asiassa Saksan sosiali- 
demokraattisen puolueen käytännöllisessä politiikassa 
yksi Siidekum osoittautui ratkaisevalla hetkellä satoja 
Haaseja ja Kautskyja voimakkaammaksi (kuten yksi 
»Nasha Zarja” on voimakkaampi kaikkia Brysselin liiton 
virtauksia, jotka pelkäävät välien rikkoontumista sen 
kanssa). 

Miksi? Juuri siksi, että Sädekumin selän takana on 
suurvallan porvaristo, hallitus ja yleisesikunta. Ne tuke- 
vat Siidekumin politiikkaa tuhansin keinoin, mutta ehkäi- 
sevät hänen vastustajiensa politiikkaa kaikin tavoin jopa 
vankilarangaistuksin ja ampumisin. Siidekumin ääni 
(samoin kuin Vandervelden, Sembat'n ja Plehanovin 
ääni) kuuluu porvarilehdistön miljoonien kappaleiden 
kaiuttamana, mutta hänen vastustajiensa äänen kuulemi- 
nen legaalisesta lehdistöstä on mahdotonta, sillä maail- 
massa on olemassa sotasensuuri! 

Kaikki myöntävät, ettei opportunismi ole sattuma, 
ei syntiä, ei erehdystä eikä erinäisten henkilöiden pettu- 
ruutta, vaan kokonaisen historiallisen aikakauden sosiaa- 
linen tuote. Mutta eivät kaikki ajattele vakavasti tämän 
totuuden merkitystä. Opportunismi on legaalisuuden 
aikaansaannos. Vuosien 1889—1914 kauden työväen- 
puolueiden oli käytettävä hyväkseen porvarillista legaali- 
suutta. Kriisin alettua jouduttiin siirtymään illegaaliseen 
työhön (mutta tuollainen siirtyminen ei ole mahdollista 
muutoin kuin osoittamalla mitä suurinta tarmoa ja päät- 
täväisyyttä, joihin liittyy koko joukko sotilaallista viek- 
kautta). Yksi Sidekum on riittävä häiritsemään tuota 
siirtymistä, sillä hänen puolestaan, jos puhutaan histo- 
riallis-filosofisesti, on koko ,vanha maailma”,— sillä 
hän, Siidekum, jos puhutaan praktillis-poliittisesti, on 
aina ilmaissut ja tulee aina ilmaisemaan porvaristolle 
sen luokkavihollisen kaikki sotasuunnitelmat. 

Se on tosiasia, että koko Saksan sosialidemokraattinen 
puolue (sama koskee myös ranskalaisia j.n.e.) tekee vain 
sitä, mikä on mieluista Siidekumille tai mitä Siidekum 
voi sietää. Mitään muuta ei voida tehdä legaalisesti. 
Kaikki, mitä Saksan sosialidemokraattisessa puolueessa 
tehdään rehellistä, todella sosialistista, kaikki se tehdään 
sen keskuksia vastaan, karttaen sen Keskuskomiteaa ja 
Pää-äänenkannattajaa, tehdään rikkomalla organisato- 
rista kuria, tehdään ryhmäkuntalaisesti uuden puolueen 
uusien nimettömien keskuksien nimessä, niinkuin esimer- 
kiksi on nimetön Saksan ,,vasemmistolaisten” vetoomus, 
joka on julkaistu ,Berner Tagwacht” lehdessä kuluvan 
vuoden toukokuun 31 päivänä5. Itse asiassa kasvaa, 
lujittuu ja järjestyy uusi puolue, joka on todellinen 

työväenpuolue, todella vallankumouksellinen sosialidemo- 
kraattinen puolue, eikä vanha, mädännyt kansallislibe- 
raalinen — Legienin-Sidekumin—Kautskyn-Haasen— 
Scheidemannin ja kumppanien puolue *. 

Niinpä konservatiivisessa ,Preussin Vuosikirjassa” * 
opportunisti Monitor lörpäytti tahtomattaan varsin syvän 
historiallisen totuuden sanoessaan, että opportunisteille 
(lue: porvaristolle) olisi vahingollista, jos nykyinen 
sosialidemokratia = oikeistuisi, — sillä silloin työläiset 
jättäisivät sen. Opportunisteille (ja porvaristolle) on 
tarpeen nimenomaan nykyinen puolue, jossa yhdistyy 
oikeisto- ja vasemmistosiipi ja jota virallisesti edustaa 
Kautsky, joka sujuvilla ja ,aivan-marxilaisilla” fraaseilla 
osaa sovittaa maailmassa kaiken. Sanoissa sosialismi ja 
vallankumouksellisuus — kansaa, joukkoja, työläisiä var- 
ten; todellisuudessa — siidekumilaisuus, s.o. porvaristoor 
liittyminen jokaisen vakavan kriisin hetkellä. Sanomme: 
jokaisen kriisin, sillä ei ainoastaan sodan, vaan myös 
jokaisen vakavan poliittisen lakon sattuessa niin ,,feodaa- 
linen? Saksa kuin myös , vapaaparlamentaarinen” 
Englanti tai Ranska julistavat viipymättä joko sen tai 
tämän nimisen sotatilan. Kukaan tervejärkinen ja selvä- 
muistinen ihminen ei voi epäillä sitä. 

Tästä seuraa vastaus edellä asetettuun kysymykseen: 
kuinka on taisteltava sosialichauvinismia vastaan? 
Sosialichauvinismi on opportunismia, joka on sikäli kyp- 
synyt, sikäli vahvistunut ja julkeaksi tullut pitkän, verrat- 
tain , rauhallisen” kapitalismin kauden aikana, käynyt 
aatteellis-poliittisesti sikäli selväpiirteiseksi ja tullut sikäli 
läheiseksi porvariston ja hallituksen kanssa, että on 
mahdotonta sietää moista virtausta sosialidemokraattisten 


* Erittäin kuvaavaa on se, mitä tapahtui historiallisen äänestyksen edellä 
elokuun 4 pnä. Virallinen puolue kattoi sen virallisen ulkokultaisuuden ver- 
holla: enemmistö päätti ja kaikki äänestivät yhtenä miehenä — puolesta. Mutta 
Ströbel paljasti aikakausjulkaisussa ,,Die Internationale ulkokultaisuuden ja 
kertoi totuuden. Sosialidemokraattisessa fraktiossa oli ollut kaksi ryhmää, jotka 
olivat saapuneet paikalle valmiine uhkavaatimuksineen, s.o. fraktiollisine, 
8.0. hajoittavine päätöksineen. Toinen, opportunistien, ryhmä, noin 30 henkeä, 
oli päättänyt joka tapauksessa äänestää puolesta; toinen, vasemmistolaisryhmä, 
noin 15 henkeä, oli päättänyt — vähemmän varmasti — äänestää vastaan. Kun 
wkeskusta"' tai ,,suo”,-jolla ei ollut mitään varmaa kantaa, äänesti yhdessä 
Sipysttinietien kanssa, niin vasemmistolaiset kärsivät musertavan tappion ja... 
alistuivat! Saksan sosialidemokratian , yhtenäisyys on kauttaaltaan ulko- 
kultaisuutta, [ain verhoaa tosiasiallisesti kiertämätöntä alistumista opportunis- 
tien uhkavaatimuksiin. 

työväenpuolueiden sisällä. Jos voitaneenkin tyytyä ohui- 
hin ja heikkoihin anturoihin silloin, kun joudutaan 
kävelemään pienen maaseutukaupungin kulttuurisilla 
katukäytävillä, niin vuoristoon mentäessä ei voida 
tulla toimeen ilman paksuja ja nauloitettuja anturoita. 
Sosialismi on Euroopassa jättänyt jälkeensä verrattain 
rauhallisen ja ahtailla kansallisilla puitteilla rajoitetun 
vaiheensa. Vuosien 1914—1915 sodan yhteydessä se on 
siirtynyt vallankumouksellisen toiminnan vaiheeseen, ja 
täydellinen ero opportunismista, sen karkoittaminen 
työväenpuolueista on käynyt ehdottomaksi. 

On selvää, ettei tästä niiden tehtävien määrittelystä, 
joita asettaa sosialismille sen uusi yleismaailmallisen 
kehityksen kausi, vielä seuraa välittömästi, millä nopeu- 
della ja missä muodoissa nimenomaan on tapahtuva eri 
maissa se prosessi, joka erottaa vallankumouksellis- 
sosialidemokraattiset työväenpuolueet pikkuporvarillis- 
opportunistisista puolueista. Mutta tästä seuraa, että on 
välttämättä käsitettävä selvästi tuo erottuminen kiertä- 
mättömäksi ja nimenomaan tältä näkökulmalta suunnat- 
tava työväenpuolueiden koko politiikkaa. Vuosien 1914— 
1915 sota on niin suuri historian käännekohta, että suhde 
opportunismiin ei voi jäädä entisenlaiseksi. Ei voida 
tehdä olemattomaksi sitä, mikä on ollut, ei voida pyyhkiä 
pois työläisten tietoisuudesta, ei porvariston saamasta 
kokemuksesta eikä aikakautemme poliittisista saavutuk- 
sista yleensä sitä tosiseikkaa, että kriisin hetkellä oppor- 
tunistit ovat osoittautuneet työväenpuolueiden sisällä 
niiden ainesten ydinosaksi, jotka siirtyivät porvariston 
puolelle. Opportunismi — puhuttaessa yleiseurooppalai- 
sessa mitassa — oli sodan edellä, niin sanoaksemme, 
nuoruusiässä. Sodan yhteydessä se on lopullisesti miehis- 
tynyt eikä sitä voida tehdä jälleen ,viattomaksi” ja 
nuoreksi. On syntynyt parlamenttimiehien, sanomalehti- 
miehien, työväenliikkeen virkamiehien, etuoikeutettujen 
virkailijoiden ja eräiden proletaaripiirien kokonainen 
yhteiskuntakerros, joka on kasvettunut yhteen kansalli- 
sen porvaristonsa kanssa ja jota tämä porvaristo on 
osannut pitää arvossa ja , sovelluttaa”. Historian pyörää 
ei voida pyörtää taaksepäin eikä pysäyttää — voidaan ja 
onkin kuljettava pelottomana eteenpäin pois työväen- 

luokan legaalisista, opportunismin kahlehtimista alkeis- 
järjestöistä vallankumouksellisiin proletariaatin järjestöi- 
hin, jotka osaavat olla rajoittumatta legaalisuuteen ja 
kykenevät turvaamaan itsensä opportunistiselta petturuu- 
delta, proletariaatin, joka ryhtyy , valtataisteluun”, tais- 
teluun porvariston kukistamiseksi. 

Tästä näkyy muun muassa se, miten virheellisesti 
suhtautuvat asiaan ne, jotka sokaisevat oman ja työläis- 
ten tajunnan kysymällä, mitä on tehtävä sellaisille 
II Internationalen huomatuimmille auktoriteeteille kuin 
Guesde, Plehanov, Kautsky j.n.e. Itse asiassa tässä ei ole 
mitään kysymistä: elleivät nämä henkilöt käsitä uusia 
tehtäviä, he joutuvat jäämään syrjään tai olemaan 
opportunismin kahleissa, joissa he ovat nykyään. Jos 
nämä henkilöt vapautuvat ,,kahleistaan”, niin tuskinpa 
heidän palaamisensa takaisin vallankumouksellisten lei- 
riin kohtaa poliittisia esteitä. Joka tapauksessa on tolku- 
tonta vaihtaa kysymys, joka koskee virtausten välistä 
taistelua ja työväenliikkeen kausien vaihdosta, kysymyk- 
seen erillisten henkilöiden merkityksestä. 


VIII 


Työväenluokan legaaliset joukkojärjestöt ovat II Inter- 
nationalen kauden sosialististen puolueiden miltei tär- 
keimpiä tunnusmerkkejä. Ne olivat voimakkaimpia 
Saksan puolueessa, jossa vuosien 1914—1915 sota sai 
aikaan mitä jyrkimmän käänteen ja asetti kysymyksen 
mitä terävimmin. On selvää, että vallankumoukselliseen 
toimintaan siirtyminen merkitsi legaalisten järjestöjen 
hajoittamista poliisin toimesta, ja vanha puolue, Legie- 
nistä Kautskyyn saakka, uhrasi proletariaatin vallan- 
kumoukselliset päämäärät säilyttääkseen nykyiset legaa- 
liset järjestöt. Kiistettäköön se kuinka monta kertaa 
tahansa, tosiasia ei muutu. Proletariaatin oikeus vallan- 
kumoukseen myytiin nykyisen poliisilain sallimien jär- 
jestöjen hernerokasta. 

Ottakaa Karl Legienin, Saksan sosialidemokraattisten 
ammattiliittojen johtajan, kirjanen: ,,Miksi ammattiliitto- 
virkailijain on enemmän osallistuttava sisäiseen puolue- 
elämään?” (Berliini, 1915). Se on esitelmä, jonka tekijä 

piti 27 pnä tammikuuta 1915 ammattiliittovirkailijain 
kokouksessa. Legien luki esitelmöidessään ja julkaisi 
kirjasessaan erään mitä mielenkiintoisimman asiakirjan, 
jota sotasensuuri ei olisi muuten koskaan päästänyt 
julkisuuteen. Tuo asiakirja — niin sanottu ,Aineistoa 
Niederbarnim'in” (Berliinin esikaupunkialuetta) ,piiri- 
kunnan selostajille” — on Saksan vasemmistososiali- 
demokraattien katsantokantojen selitys, niiden vasta- 
lause puolueelle. Vallankumoukselliset sosialidemokraa- 
tit — sanotaan tuossa asiakirjassa — eivät huomanneet 
eivätkä voineetkaan huomata ennakolta erästä tekijää, 
nimittäin: 

»Saksan — sosialidemokraattisen puolueen ja ammattiliittojen 
koko organisoidun voiman asettumista sotaa käyvän hallituksen 


puolelle, koko tämän voiman käyttämistä joukkojen vallankumous- 
energian tukahduttamistarkoituksiin” (Legienin kirjasen s. 34). 


Se on ehdottomasti totta. Totta on myös saman asia- 
kirjan seuraava väittämä: 


»Sosialidemokraattisen ryhmän äänestys elokuun 4 pnä mer- 
kitsi, että toinen katsantokanta, vaikkapa se olisikin juurtunut 
syvälle joukkoihin, ei olisi voinut raivata itselleen tietä yksinomaan 
kokeneen puolueen johdolla, vaan ainoastaan asettumalla puolue- 
instanssien tahtoa vastaan, vain ehdolla, että voitetaan puolueen 
ja ammattiliittojen vastustus” (sama). 


Se on ehdoton totuus. 


»Jos sosialidemokraattinen ryhmä olisi 4 pnä elokuuta täyttänyt 


velvollisuutensa, niin silloin järjestön julkinen muoto olisi varmaan- 
kin tullut tuhotuksi, mutta henki jäänyt, se henki, joka elähytti 
puoluetta poikkeuslain aikana ja auttoi sitä voittamaan kaikki 
vaikeudet” (sama). 


Legienin kirjasessa todetaan, että se , johtajien” 
seura, jonka hän oli kerännyt esitelmäänsä kuulemaan 
ja joka kantaa ammattiliittojohtajien ja -virkailijain 
nimeä, nauraa hohotti kuunnellessaan häntä. Heistä 
tuntui lystikkäältä se ajatus, että voidaan ja pitääkin 
perustaa kriisin hetkellä illegaalisia (samanlaisia kuin 
poikkeuslain vallitessa) vallankumouksellisia järjestöjä. 
Ja Legien porvariston uskollisimpana vahtikoirana löi 
rintaansa ja huudahti: 

»Se on ilmeisesti anarkistinen ajatus: tuhota järjestöt, jotta 
saataisiin joukot ratkaisemaan kysymyksen. En epäile lainkaan 
sitä, että se on anarkistinen aate”. 


, Oikein!” huusivat kuorossa (sama, s. 37) porvaris- 
ton palkkarengit, jotka sanovat itseään työväenluokan 
sosialidemokraattisten järjestöjen johtajiksi. 

Opettavainen kuva. Porvarillinen legaalisuus on tur- 
mellut ja tylsistänyt ihmiset niin, että he eivät kykene 
edes ymmärtämään sellaista ajatusta, että vallankumouk- 
sellisen taistelun johtamiseksi tarvitaan toisia, illegaali- 
sia järjestöjä. Ihmiset ovat menneet niin pitkälle, että 
ovat kuvitelleet legaalisia liittoja, jotka ovat olemassa 
poliisin luvalla, rajaksi, jota ei voida ylittää, — ikään kuin 
kriisin kaudella yleensä olisi mahdollista näiden liittojen 
säilyttäminen johtavina liittoina! Siinä teille opportunis- 
min elävä dialektiikka: legaalisten liittojen tavallinen 
kasvu, tyhmänpuoleisten, mutta tunnollisten poroporva- 
rien tavallinen tottumus rajoittua konttorikirjojen pitoon 
johtivat siihen, että kriisin hetkellä nuo tunnolliset poro- 
porvarit osoittautuivat pettureiksi, kavaltajiksi ja jouk- 
kojen vallankumousenergian tukahduttajiksi. Eikä tämä 
ole sattuma. Vallankumoukselliseen organisaatioon siirty- 
minen on välttämätöntä, sitä vaatii muuttunut historialli- 
nen tilanne, sitä vaatii proletariaatin vallankumouksel- 
listen toimintojen kausi mutta tuo siirtyminen on 
mahdollista vain sivuuttamalla vanhat johtajat, vallan- 
kumousenergian tukahduttajat, sivuuttamalla vanha puo- 
lue, murskaamalla se. 

Vastavallankumoukselliset pikkuporvarit tietysti ulvo- 
vat: ,, Anarkismia!” — kuten opportunisti Ed. David ulvoi 
»anarkismista” herjatessaan Karl Liebknechtiä. Rehelli- 
siksi sosialisteiksi ovat Saksassa nähtävästi jääneet vain 
ne johtajat, joita opportunistit herjaavat anarkismista... 

Ottakaamme nykyaikainen sotaväki. Siinä eräs esi- 
merkki hyvästä organisaatiosta. Ja tämä organisaatio 
on hyvä vain siksi, että se on joustava ja osaa samalla 
antaa miljoonille ihmisille yhtenäisen tahdon. Tänään 
nuo miljoonat istuvat kotonaan, maan eri puolilla. Huo- 
menna liikekannallepanokäsky — ja he kerääntyvät mää- 
rättyihin paikkoihin. Tänään he makaavat ampumakai- 
vannoissa, makaavat joskus kuukausimääriä. Huomenna 

he alkavat toisin ryhmittyneenä rynnäkön. Tänään he 
tekevät ihmeitä suojautuen kuulilta ja shrapnelleilta. 
Huomenna he tekevät ihmeitä avotaistelussa. Tänään 
heidän etujoukkonsa tekevät miinoituksia maan alla, 
huomenna he siirtyvät kymmeniä kilometrejä lentäjien 
ohjauksella maan yllä. Tuo se on juuri sitä organisaa- 
tiota, kun miljoonat ihmiset muuttavat saman päämää- 
rän nimessä yhtenäisen tahdon elähdyttäminä kanssa- 
käymisensä ja toimintansa muotoa, muuttavat toiminta- 
paikkaa ja -menetelmiä, vaihtavat välineet ja aseet toisiin 
muuttuneiden olosuhteiden ja taistelun vaatimusten 
mukaisesti. 

Sama koskee myös porvaristoa vastaan käytävää 
työväenluokan taistelua. Tänään, kun vallankumouksel- 
lista tilannetta ei ole olemassa, kun ei ole ehtoja joukko- 
jen kuohunnalle ja niiden aktiivisuuden kohoamiselle; 
tänään sinun käteesi annetaan vaalilista — ota se ja osaa 
järjestäytyä sitä varten, että voisit lyödä sillä vihollisiasi 
eikä sitä varten, että saattaisit parlamenttiin edullisille 
paikoille henkilöitä, jotka tarrautuvat nojatuoliinsa 
vankilapelkonsa vuoksi. Huomenna sinulta otetaan pois 
vaalilista ja annetaan kivääri sekä mainio, konetekniikan 
viimeisten saavutusten mukaan rakennettu pikatykki,— 
ota nuo kuoleman ja hävityksen aseet, älä kuuntele 
tunteilevia ruikuttajia, jotka pelkäävät sotaa; maailmassa 
on vielä liian paljon jäljellä sellaista, mikä on hävitet- 
tävä tulella ja raudalla, jotta työväenluokka voisi vapau- 
tua, ja kun joukkojen suuttumus ja epätoivo kasvaa, kun 
on olemassa vallankumouksellinen tilanne, niin ole val- 
mis perustamaan uusia järjestöjä ja käyttämään noita 
varsin hyödyllisiä kuoleman ja hävityksen aseita omaa 
hallitustasi ja omaa porvaristoasi vastaan. 

On sanomattakin selvää, ettei se ole helppoa. Se vaatii 
kovaa valmistelutyötä. Se vaatii raskaita uhreja. Se on 
uusi organisaatio- ja taistelumuoto, joka niin ikään on 
opittava eikä oppi luonnistu ilman virheitä ja tappioita. 
Tämä luokkataistelun muoto on samassa suhteessa vaa- 
leihin osallistumiseen, kuin rynnäkkö manöövereihin, 
marsseihin tai ampumakaivannoissa makaamiseen. Tämä 
taistelumuoto tulee historiassa kysymykseen kovin har- 
voin, — mutta sen sijaan sen merkitys ja tulokset ulottu- 

wat vuosikymmeniin. Ne päivät, jolloin taistelussa voi- 
daan ja tulee ottaa käytäntöön fällaiset taistelumuodot, 
ovat toisten historiallisten aikakausien 20-vuotiskausien 
veroisia. 

... Verratkaa K. Kautskya K. Legieniin: 


»Niin kauan kuin puolue oli vähälukuinen”, kirjoittaa hän, 
»jokainen sotaa vastaan tähdätty protesti vaikutti propagandan 
mielessä kuin uroteko... venäläisten ja serbialaisten toverien käytös 
on saanut osakseen viime aikoina yleistä tunnustusta. Mitä voimak- 
käammaksi puolue käy, sitä enemmän sen päätösten motiiveissa 
yhteenpunoutuvat propaganda-ajatukset ja käytännöllisten seurauk- 
sien huomioiminen, sitä vaikeampaa on antaa tasapuolinen tunnus- 
tus kummankin lajin motiiveille, samalla kun ei voida halveksua 
toisia enempää kuin toisiakaan. Sen tähden, mitä voimakkaammiksi 
me tulemme, sitä helpommin syntyy keskuudessamme erimielisyyksiä 
jokaisessa uudessa, vaikeassa tilanteessa” (, Internationalisuus ja 
sota”, s. 30). 


Nämä Kautskyn ajatukset erottaa Legienin ajatuksista 
vain tekopyhyys ja pelkuruus. Kautsky itse asiassa kan- 
nattaa ja puolustaa Legienin halpamaista luopumista 
vallankumouksellisesta toiminnasta, mutta tekee sen 
salavihkaa, sanomatta mitään selvästi julki, rajoittuen 
vihjauksiin ja tyytyen kumartelemaan sekä Legienille 
että venäläisten vallankumoukselliselle käyttäytymiselle. 
Me venäläiset olemme tottuneet tapaamaan tällaista 
vallankumouksellisiin suhtautumista vain liberaalien 
taholta: liberaalit ovat aina olleet valmiita tunnustamaan 
vallankumouksellisten —,,miehuullisuuden”, luopumatta 
silti missään nimessä ekstraopportunistisesta taktiikas- 
taan. Vallankumoukselliset, joilla on itsekunnioitusta, 
eivät ota vastaan Kautskylta , tunnustuksen ilmausta”, 
vaan torjuvat suuttumuksella moisen kysymyksenasette- 
lun. Ellei vallankumouksellista tilannetta ole ollut, ellei 
vallankumouksellisten toimintojen propagoiminen ole 
ollut välttämätöntä, niin silloin venäläisten ja serbialais- 
ten käyttäytyminen on ollut virheellistä, silloin heidän 
taktiikkansa on ollut väärää. Sellaisilla ritareilla kuin 
Legienillä ja Kautskylla pitäisi olla edes miehuutta puo- 
lustaa mielipidettään, sanokoot he sen suoraan. 

Jos kerran venäläisten ja serbialaisten sosialistien 
taktiikka ansaitsee , tunnustusta”, niin siinä tapauksessa 
s,voimakkaiden” puolueiden, Saksan ja Ranskan y.m. 

TYÖVÄENLIIKKEEN 
KIRJASTO 


puolueiden, päinvastaisen taktiikan puolustaminen on 
sallimatonta ja rikollista. Sanomalla tarkoituksellisen 
epäselvästi: ,,käytännölliset seuraukset”, Kautsky or 
hämännyt sen yksinkertaisen totuuden, että suuret ja 
voimakkaat puolueet pelästyivät sitä, että hallitus lak- 
kauttaa heidän järjestönsä, anastaa heidän kassansa ja 
vangitsee heidän johtajansa. Se merkitsee, että Kautsky 
puolustaa sosialismin kavaltamista esittämällä ajatuksen 
vallankumouksellisen taktiikan ikävistä ,, käytännöllisistä 
seurauksista”. Eikö tämä ole marxilaisuuden prostituoi- 
mista? 

» Meidät olisi vangittu”, lausui, kuten puhutaan, työ- 
läisten kokouksessa Berliinissä eräs niistä sosialidemo- 
kraattisista edustajista, jotka äänestivät elokuun 4 pnä 
sotamäärärahojen puolesta. Mutta työläiset huusivat 
hänelle vastaukseksi: , Entä mitäs pahaa siinä olisi 
ollut?” . 

Kun ei ole muuta signaalia, jolla voitaisiin välittää 
niin Saksan kuin Ranskankin työläisjoukkoihin vallan- 
kumouksellista mielialaa ja sitä ajatusta, että on välttä- 
mättä valmistauduttava vallankumouksellisiin toimintoi- 
hin, niin rohkean puheen vuoksi tapahtunut edustajan 
vangitseminen olisi ollut hyödyksi kutsuna, joka kehoittaa 
eri maiden proletaareja yhtymään vallankumoukselliseen 
toimintaan. Tällainen yhtyminen ei ole helppoa: sitä 
välttämättömämpää oli, että juuri edustajat, jotka ovat 
ylhäällä ja näkevät koko politiikan, olisivat ottaneet aloit- 
teen omiin käsiinsä. 

Vapaimmankin porvarillisen maan hallitus tulee aina 
uhkaamaan legaalisten järjestöjen lakkauttamisella, kas- 
sojen anastamisella, johtajien vangitsemisella ja muilla 
sen = kaltaisilla , ,käytännöllisillä seurauksilla”, — eikä 
ainoastaan sodan aikana, vaan välttämättä myös aina 
poliittisen tilanteen kärjistyessä, joukkojen joistakin val- 
lankumouksellisista toiminnoista puhumattakaan. Mitä 
sitten on tehtävä? Pitäisikö tämän perusteella puolustaa 
opportunisteja, kuten Kautsky tekee? Mutta se on samaa 
kuin siunata sosialidemokraattisten puolueiden muuttu- 
minen kansallis-liberaalisiksi työväenpuolueiksi. 

Ainoa — sosialistille "mahdollinen. johtopäätös on: 
»eurooppalaisten” puolueiden puhdas legaalisuus, vain- 

legaalisuus on aikansa elänyttä ja esi-imperialistisen 
kauden kapitalismin kehityksestä johtuen muuttunut por- 
varillisen työväenpolitiikan perustaksi. Sitä on täydennet- 
tävä illegaalisen perustan muodostamisella, illegaalisen 
organisaation ja illegaalisen sosialidemokraattisen toi- 
minnan järjestämisellä luopumatta samalla ainoastakaan 
legaalisesta asemasta. Miten nimenomaan se on teh- 
tävä, — sen on osoittava kokemus, kunhan vain on halua 
lähteä sille tielle ja käsittää se välttämättömäksi. Venäjän 
vallankumoukselliset sosialidemokraatit todistivat vuo- 
sina 1912—1914, että tuo tehtävä voidaan ratkaista. 
Työväen edustaja Muranov, joka käyttäytyi oikeudessa 
muita paremmin ja jonka tsarismi karkoitti Siperiaan, 
osoitti havainnollisesti, että paitsi ministerikelpoisen 
parlamentarismin (Hendersonista, Sembat'sta ja Vander- 
veldesta Siidekumiin ja Scheidemanniin saakka, jotka 
myös ovat täysin ,ministerikelpoisia”, vaikkei heitä 
päästetäkään eteistä kauemmaksi!) lisäksi on vielä 
illegaalista ja vallankumouksellista * parlamentarismia. 
Ihailkoot Kosovskit ja Potresovit eurooppalaista” 
lakeijaparlamentarismia tai tyytykööt siihen, — me emme 
herkeä teroittamasta työläisten mieleen, että sellainen 
legaalisuus, sellainen Legienien, Kautskyjen ja Scheide- 
mannien = sosialidemokratia ansaitsee vain halveksu- 
mista. 


IX 


Tehkäämme yhteenveto. 

II Internationalen romahdus ilmeni havainnollisimmin 
siinä räikeässä petoksessa, jonka Euroopan virallisten 
sosialidemokraattisten puolueiden enemmistö teki luopu- 
malla vakaumuksistaan ja Stuttgartissa ja Baselissa 
hyväksymistään juhlallisista päätöslauselmistaan. Mutta 
tuo romahdus, joka merkitsee opportunismin täydellistä 
voittoa ja sosialidemokraattisten puolueiden muuttumista 
kansallisliberaalisiksi työväenpuolueiksi, on vain II Inter- 
nationalen koko historiallisen kauden — XIX vuosisadan 
alku ja XX vuosisadan loppu — tulosta. Tuon kauden — 
joka on siirtymiskautta Länsi-Euroopassa olleiden por- 
varillisten ja kansallisten vallankumouksien päättymis- 
vaiheesta = sosialististen vallankumouksien alkuun — 

objektiiviset olosuhteet ovat synnyttäneet ja ravinneet 
opportunismia. Eräissä Euroopan maissa me havait- 
semme tänä aikana työväen- ja sosialistisen liikkeen 
hajaannusta, joka yleensä tapahtuu juuri opportunismin 
linjaa (Englanti, Italia, Hollanti, Bulgaria, Venäjä) ja 
toisissa maissa samansuuntaista virtausten välistä pitkä- 
aikaista ja ankaraa taistelua (Saksa, Ranska, Belgia, 
Ruotsi ja Sveitsi). Suursodan synnyttämä kriisi repi rikki 
verhot, pyyhkäisi pois ehdollisuudet, paljasti jo kauan 
sitten kypsyneen mätäpaiseen ja näytti opportunismin sen 
todellisessa osassa porvariston liittolaisena. Tuon ainek- 
sen täydellinen, organisatorinen erottaminen työväen- 
puolueista kävi välttämättömäksi. Imperialistinen kausi ei 
siedä samassa puolueessa rinnakkain vallankumoukselli- 
sen proletariaatin etujoukkoa ja työväenluokan puolipor- 
varillista aristokratiaa, joka nauttii muruja niistä etui- 
suuksista, joita ,oman” kansakunnan ,suurvalta”-asema 
sille suo. Vanha teoria, joka on esittänyt opportunismin 
yhtenäisen, ,,äärimmäisyyksiä” vierovan puolueen ,jlailli- 
seksi vivahteeksi”, on nyt muuttunut pahimmaksi työläis- 
ten petkutukseksi ja työväenliikkeen pahimmaksi haitaksi. 
Julkinen opportunismi, joka heti karkottaa luotaan 
työläisjoukot, ei ole yhtä vaarallista ja vahingollista, 
kuin tämä kultaisen keskitien teoria, joka puolustaa 
marxilaisin sanoin opportunistista käytäntöä ja todistelee 
monin sofismein vallankumouksellisen toiminnan ennen- 
aikaiseksi y.m. Tämän teorian huomatuin edustaja ja 
samalla II Internationalen huomatuin auktoriteetti 
Kautsky on osoittautunut ensiluokkaiseksi teeskentelijäksi 
ja taituriksi marxilaisuuden =prostituoimisen = alalla. 
Saksan miljoonaisessa puolueessa ei ole sellaista, edes 
jossain määrin rehellistä, tietoista ja vallankumouksel- 
lista sosialidemokraattia, joka ei olisi kääntynyt inhoten 
pois moisesta, Siidekumien ja Scheidemannien kiihkeästi 
puolustamasta , auktoriteetista”. 

Proletaarijoukot, joiden vanhasta johtavasta kerrok- 
sesta varmaankin noin 9/10 on siirtynyt porvariston puo: 
lelle, ovat osoittautuneet hajanaisiksi ja avuttomiksi 
chauvinismivimman, sotatilojen ja sotasensuurin ikeen 
edessä. Mutta sodan aikaansaama ja yhä laajeneva, yhä 
syvenevä = objektiivinen vallankumouksellinen tilanne 

synnyttää kiertämättömästi vallankumouksellisia mieli- 
aloja, karaisee ja valistaa kaikkia parhaimpia ja tietoi- 
simpia proletaareja. Joukkojen mielentilassa ei ole 
ainoastaan mahdollinen, vaan käy yhä todennäköisem- 
mäksi nopea muutos, samankaltainen kuin vuoden 1905 
alussa Venäjällä ,,gaponilaisuuden” yhteydessä, jolloin 
takapajuisista proletaarikerroksista kasvoi muutamassa 
kuukaudessa, joskus viikossakin miljoonainen armeija, 
joka seurasi proletariaatin vallankumouksellista etu- 
joukkoa. On mahdotonta tietää, syntyykö mahtava vallan- 
kumouksellinen liike heti tämän sodan jälkeen, sen 
aikana j.n.e., mutta joka tapauksessa vain sen suuntainen 
toiminta ansaitsee sosialistisen toiminnan nimityksen. 
Tunnuksena, joka yleistää ja suuntaa tätä toimintaa ja 
auttaa —yhteenliittymään niitä, jotka tahtovat auttaa 
proletariaattia käymään vallankumouksellista taistelua 
omaa hallitusta ja omaa porvaristoa vastaan, on kansa- 
laissodan tunnus. 

Venäjällä —vallankumouksellis-sosialidemokraattisten 
proletaariainesten täydellistä eroamista pikkuporvarillis- 
opportunistisista aineksista on valmistanut koko työväen- 
liikkeen historia. Huonoimman palveluksen tekevät sille 
ne, jotka eivät välitä tästä historiasta ja deklamoiden 
»ryhmäkuntalaisuutta” vastaan riistävät itseltään mah- 
dollisuuden ymmärtää proletaarisen puolueen muodostu- 
misen todellista prosessia Venäjällä, puolueen, joka 
muovautuu käytäessä monivuotista taistelua erilaista 
opportunismia vastaan. Nykyiseen sotaan osallistuvista 
kaikista , suur”-valloista vain yksistään Venäjällä on 
viime aikoina ollut vallankumous: sen porvarillinen 
sisältö proletariaatin ratkaisevan osuuden vallitessa ei 
voinut olla synnyttämättä porvarillisen ja proletaarisen 
virtauksen erkaantumista työväenliikkeessä. Koko sen 
lähes kaksikymmentä vuotta (1894—1914) kestäneen 
ajanjakson kuluessa, minkä Venäjän sosialidemokratia 
on ollut olemassa työväen joukkoliikkeeseen sidottuna 
järjestönä (eikä vain vuosien 1883—1894 aatteellisen 
virtauksen muodossa), on käyty taistelua proletaaris- 
vallankumouksellisten ja pikkuporvarillis-opportunistis- 
ten virtausten välillä. Vuosien 1894—1902 ,,ekonomismi” 
oli epäilemättä viimeksi mainittua laatua oleva virtaus. 

Monet sen ideologian argumenteista ja piirteistä — ,,stru- 
velainen” marxilaisuuden vääristely, opportunismin puo- 
lustelu vetoamalla , joukkoihin” —j.n.e.— muistuttavat 
hämmästyttävästi Kautskyn, Cunowin, Plehanovin y.m. 
nykyistä mataloitettua marxilaisuutta. Sangen kiitollinen 
tehtävä olisi muistuttaa nykyiselle sosialidemokratian 
sukupolvelle vanhasta ,Rabotshaja Myslistä” ? ja , Rabo- 
tsheje Delosta” 8 rinnan nykyisen Kautskyn kanssa. 

Seuraavan (1903—1908) ajanjakson ,,menshevismi” 
oli ,,ekonomismin” suoranainen — ei ainoastaan aatteel- 
linen, vaan myös organisatorinen — seuraaja. Venäjän 
vallankumouksen aikana se harjoitti taktiikkaa, joka 
objektiivisesti merkitsi proletariaatin —riippuvaisuutta 
liberaalisesta porvaristosta ja oli pikkuporvarillisten 
opportunististen tendenssien ilmaisuna. Kun sitä seuraa- 
vana ajanjaksona (1908—1914) menshevismin perus- 
virtaus synnytti likvidaattoruuden, tuo mainitun virtauk- 
sen luokkamerkitys kävi niin ilmeiseksi, että menshevis- 
min parhaimmat edustajat protestoivat koko ajan ,Nasha 
Zarjan” ryhmän politiikkaa vastaan. Ja tämä ryhmä — 
ainoa, joka viimeisten 5—6 vuoden aikana teki joukkojen 
keskuudessa järjestelmällistä työtä työväenluokan val- 
lankumouksellis-marxilaista puoluetta vastaan — osoit- 
tautui vuosien 1914—1915 sodassa sosialichauvinisti- 
seksi! Ja tällaista tapahtuu maassa, jossa itsevaltius on 
hengissä, jossa porvarillinen - vallankumous ei ole suori- 
tettu vielä läheskään loppuun, jossa 43% väestöstä sortaa 
enemmistönä olevia ,muukalais”-kansakuntia. ,,Euroop- 
palais”-tyyppinen kehitys, jolloin pikkuporvariston tietyt 
kerrokset, eritoten sivistyneistö ja mitättömän pieni osa 
työläisaristokratiaa voivat , käyttää hyväkseen” ,,oman” 
kansakuntansa ,,suurvalta”-aseman etuisuuksia, ei voinut 
olla vaikuttamatta myös Venäjään. 

, Internationalistiseen”, s.o. todella vallankumoukselli- 
seen ja johdonmukaisesti vallankumoukselliseen taktiik- 
kaan on Venäjän työväenluokkaa ja sosialidemokraat- 
tista työväenpuoluetta valmistanut niiden koko historia. 


P. S.* Tämä kirjoitus oli jo ladottu, kun lehtiin 
ilmestyi Kautskyn ja Haasen ynnä Bernsteinin ,mani- 

festi”. He ovat huomanneet joukkojen vasemmistuvan ja 
ovat nyt valmiita ,,tekemään sovinnon” vasemmistolais- 
ten kanssa — tietenkin hinnalla, että säilytetään ,,rauha” 
Siidekumien kanssa. Todella, Mädchen fiir alle! 


Kirjoitettu toukokuun loppu- — Suomennos V. 1. Leninin 
kesäkuun alkupuoliskolla 1915. Teosten 4. painoksesta, 


Julkaistu v. 1915 aikakauslehti HS 
o Kommunistin” 1.—2. n:ossa 
Allekirjoitus: N. Lenin 


* — Postscriptum — jälkikirjoitus. Toim. 


HUOMAUTUKSIA 


1 ,,Zhizn” (, Elämä”) — eserrä-puolueen sanomalehti; ilmestyi 
vuoden 1915 maaliskuusta vuoden 1916 tammikuuhun, ensin Parii- 
sissa ja sittemmin Genevessä vuoden 1915 maaliskuussa lakkautetun 
v Mysl” lehden asemesta.— 18. 


2 Goethen mietelmä (ks. Goethe's Werke, B. 2, 6. Aufl., Berlin, 
1893, S. 593).— 29. 


3 ,,Sosialismi” —(,Le Socialisme”) — aikakauslehti; = ilmestyi 
ranskalaisen sosialistin J. Guesden toimittamana vuodesta 1907 
vuoden 1914 kesäkuuhun Pariisissa.— 37. 


s ,Novoje Vremja” (,Hoso Bpeme”— , Uusi Aika”)— kahdesti 
viikossa ilmestynyt aikakauslehti, Bulgarian sosialidemokraattisen 
puolueen vallankumouksellisen siiven (, tesnjakkien”) teoreettinen 
äänenkannattaja; toimitti D. Blagojev; lakkautettiin Bulgarian 
taantumuksellisen hallituksen toimesta vuonna 1923.— 44. 


5 Lenin tarkoittaa K. Liebknechtin kirjoittamaa vetoomusta 
» Päävihollinen omassa maassa”.— 46. 


6 ,,Preussin Vuosikirja” (,Preussische Jahrbiicher”) — konserva- 
tiivinen kuukausijulkaisu, saksalaisten kapitalistien ja maanomista- 
jien "äänenkannattaja, ilmestyi Berliinissä vuodesta 1858 vuo- 
teen 1935.— 47. 


7 ,,Rabotshaja Mysl” (,,Työväen Ajatus”) — ,,ekonomistien” 
sanomalehti; ilmestyi vuosina 1897—1902. ,,Rabotshaja Myslin” 
katsantokantoja kansainvälisen opportunismin venäläisenä muun- 
noksena Lenin arvosteli ,,Iskra” lehdessä julkaistuissa kirjoituksissa 
ja kirjassa ,Mitä on tehtävä?”.— 58. 

8 ,Rabotsheje Delo” (, Työväen Asia”) — ,ekonomistien” aika- 
kauslehti, , Venäläisten sosialidemokraattien ulkomaisen liiton” 
epäsäännöllisesti ilmestynyt äänenkannattaja; ilmestyi Genevessä 
vuosina 1899—1902. ,,Rabotshejedelolaisten” katsantokantoja Lenin 
arvosteli ,,Iskra” lehdessä julkaistuissa kirjoituksissa ja kirjassa 
0 Mitä on tehtävä?”,— 58. 

